chevron_right Cocosolis Summer Set με ALOHA Sun Tan Body Oil 110ml + COOL After Sun Oil 110ml\nΒάλτε το καλοκαίρι στην ζωή σας με τα αγαπημένα σας προϊόντα Cocosolis σε οικονομικό πακέτο!\n39,20 € (με Φ.Π.Α.). 49,00 € -20% 31,61 € (χωρίς Φ.Π.Α.)\nΒάλτε το καλοκαίρι στην ζωή σας με τα αγαπημένα σας προϊόντα Cocosolis σε ένα πακέτο που περιλαμβάνει τα:\nCocosolis ALOHA Sun Tan Body Oil Λάδι μαυρίσματος με άρωμα Καρύδα 110ml\nΓιατί να επιλέξω COCOSOLIS ALOHA Sun Tan Body Oil\nΕνυδατώνει καθημερινά, συσφίγγει και θρέφει το δέρμα.\nΜε ελαφρύ άρωμα καρύδας.\nΜε μυρωδιά καρύδας, με αποτέλεσμα τέλειο χρώμα, μεταξένια απαλό και ενυδατωμένο δέρμα.\nCOCOSOLIS ALOHA Sun Tan Body Oil περιέχει 100% φυσικό μείγμα bio φυτικών ελαίων ψυχρής έκθλιψης και υψηλότερης ποιότητας. Τα έλαια συμβάλουν στο πιο γρήγορο, έντονο σοκολατένιο μαύρισμα, ταυτόχρονα ενυδατώνουν και έντονα θρέφουν το δέρμα, με αποτέλεσμα της μεταξένιας απαλότητας και ομαλότητας.\nΦυσικό προϊόν το οποίο έχει δημιουργηθεί από bio έλαια ψυχρής έκθλιψης και υψηλότερης ποιότητας, με την ειδική φορμούλα αγάπης και προσοχής, με σεβασμό στην φύση και στον άνθρωπο.\nΧρησιμοποιήστε καθημερινά για πιο σφιχτό, λείο και ελαστικό δέρμα. Το έλαιο θα δρα εντατικά θρέφοντας και ανανεώνοντας το δέρμα σας, και όλα αυτά μόνο τη δύναμη των φυσικών ελαίων.\nCocosolis COOL After Sun Oil Υπερ-ενυδατικό Λάδι για μετά τον ήλιο 110ml\nΥπέροχα ενυδατωμένο, απαλό, λείο και ελαστικό δέρμα. COCOSOLIS COOL After Sun Oil\nκαταπραΰνει το δέρμα μετά την έκθεση στον ήλιο ή στο σολάριουμ, βαθιά ενυδατώνει, ανανεώνει και θρέφει. Για καθημερινή χρήση κάνει το δέρμα μεταξένια απαλό, λείο και ελαστικό. Περιέχει δροσιστικό έλαιο μέντας, καλέντουλα για εντατική ανανέωση του δέρματος, αργκάν και αγγούρι για ενυδάτωση και άλλα εξαιρετικά θρεπτικά πολύτιμα έλαια.\nΕντελώς φυσικό και ειδικά σχεδιασμένο περιέχει μόνο bio φυσικά έλαια ψυχρής έκθλιψης και υψηλότερης ποιότητας. Έχει υπέροχη αρωματοθεραπευτική δράση, χάρη στο έλαιο μέντας.\n«Αρωματικό και απαλό προς το δέρμα, θα το προσέξει, θα δροσίσει το μυαλό, θα χαλαρώσει τους μυς, θα αφυπνίσει όλες σου τις αισθήσεις και θα ανοίξει τα τσάκρα σου … και τώρα, χαλάρωσε, νιώσε το άρωμα…»\nCocosolis Summer Set Grow Serum Spray + Choco Sun Tan Body Oil\nBeauty Jar “CHERRY PIE” Απαλό peeling χειλιών, 120gr


3 σημεία κλειδιά για το πώς μεταδίδεται κάτι και γίνεται ευρέως γνωστό; - WonderWay\n3 σημεία κλειδιά για το πώς μεταδίδεται κάτι και γίνεται ευρέως γνωστό;\nΠολλοί θεωρούν πως η προτίμηση του κόσμου για ένα προϊόν, η φήμη που συνοδεύει μια επιχείρηση, η αγάπη για ένα brand κ.ο.κ., είναι μόνο θέμα τύχης. Πίσω όμως από αυτήν την επιτυχία υπάρχει μέθοδος και γνώση της επιστήμης όπου εκτεταμένες έρευνες και μελετητές το αποδεικνύουν.\n1ο ΣΗΜΕΙΟ ΚΛΕΙΔΙ: ΚΟΙΝΩΝΙΚΟ ΣΥΝΑΛΛΑΓΜΑ\nΑυτό που προσφέρεις, πρέπει να κάνει τους ανθρώπους να νιώθουν ότι έχουν μια όμορφη εικόνα για τον εαυτό τους. Για παράδειγμα, το κάνει επιτυχημένα το Linkedin με τα προσωποποιημένα e-mails.\n2ο ΣΗΜΕΙΟ ΚΛΕΙΔΙ: ΣΥΝΑΙΣΘΗΜΑ.\nΗ δημιουργία συναισθήματος στο κοινό, θα πυροδοτήσει την ανάγκη του, να μοιραστεί αυτό που ένιωσε με άλλους.\nΠαραδείγματα συναισθηματικής παρακίνησης υπάρχουν σε διαφημίσεις, σε αφίσες, σε sites, σε σλόγκαν (π.χ. Τhink Different).\n3ο ΣΗΜΕΙΟ ΚΛΕΙΔΙ: ΠΡΑΚΤΙΚΗ ΑΞΙΑ Ή ΧΡΗΣΙΜΟΤΗΤΑ\nΕίναι οι συμβουλές ή μικρά tips που μπορούμε να δώσουμε σε κάποιον υποψήφιο πελάτη μας, προκειμένου να τον βοηθήσουμε να κατανοήσει κάτι καλύτερα. Εφόσον το κατανοήσει και το αφομοιώσει, θα νιώσει πιο σίγουρος για το προϊόν ή υπηρεσία και πιο έτοιμος να κάνει την αγορά.\nΑυτές οι συμβουλές ή tips μπορεί να γίνουν μέσω blogs, οδηγών βοήθειας (guides), επεξηγηματικά videos, συχνές ερωτήσεις και οτιδήποτε άλλο. Όσο πιο ευφάνταστος ο τρόπος, τόσο το καλύτερο.\nΕκτός λοιπόν από τύχη, απαιτείται τεράστια προσοχή από τις επιχειρήσεις και χρειάζονται ειδικές γνώσεις, ώστε οι μέθοδοι και οι τακτικές που θα χρησιμοποιηθούν να μην είναι υπερβολικές ή ψεύτικες και θεωρηθούν ότι χειραγωγούν το κοινό.\nΑύξησε τις Πωλήσεις σου στο Facebook με Αυτές...


Ο Δημήτρης Μπάσης στο Μusic Corner...\nΜusic Corner: Φέτος κλείνεις δέκα δισκογραφικά χρόνια. Τι θέλεις να κρατήσεις και τι να πετάξεις από αυτή τη δεκαετία;\nΔημήτρης Μπάσης: Το αντίθετο. Ασχολούνται και νέοι και υπάρχουν πολλοί άνθρωποι που αγαπούν και ασχολούνται με την παραδοσιακή μουσική. Όσοι που ξέρουν από μουσική, γνωρίζουν ότι όλα τα είδη έχουν πατήσει σε είδη όπως η βυζαντινή και το παραδοσιακό τραγούδι. Οι παλιοί, μεγάλοι, λαϊκοί συνθέτες εμπνεύστηκαν από παραδοσιακά τραγούδια. Το ρεμπέτικο, ας πούμε, έχει πολλά κοινά με το σμυρνέικο. Άνθρωπος που ξέρει από μουσική, ξέρει ότι ο πλούτος μας είναι το παραδοσιακό τραγούδι και η βυζαντινή μουσική.\n*** Η συνέντευξη πραγματοποιήθηκε στο "Χάραμα", στη Καισαριανή.


Για χάρη της | Η Εφημερίδα των Συντακτών\nΕΝΤΥΠΗ ΕΚΔΟΣΗ 28.06.2020, 21:26\nΑγγελική Δαρλάση Επιμέλεια: Μισέλ Φάις\nΔώδεκα πρόσωπα της γραφής μιας ευρείας ηλικιακής κλίμακας, ετερογενών θεματικών κάδρων και αφηγηματικών τρόπων, δώδεκα βραβευμένοι, σημαντικοί συγγραφείς, που γνωρίζουν εκ των έσω συνήθειες, κώδικες και γλώσσα νεαρών αφηγητών και αναγνωστών, μας αποκαλύπτουν εικόνες, σκέψεις και συναισθήματα που προκαλεί σε μια άγουρη ψυχή (κι όχι μόνο) αυτό το αλλόκοτο, ανήσυχο καλοκαίρι της πανδημίας.\nΜετά τη Μαρία Παπαγιάννη, την Ελένη Σβορώνου και τον Γιώργο Παναγιωτάκη το αφηγηματικό νήμα πιάνει η Αγγελική Δαρλάση.\nΔεν είχαν προλάβει να πάνε για βραδινό μπάνιο το περασμένο καλοκαίρι. Ούτε να πιαστούνε χέρι χέρι. Ούτε, φυσικά, να φιληθούνε. Κι έτσι ποτέ δεν ανταλλάξανε σάλια παρά μόνο υγρά βλέμματα, πειράγματα και, λίγο πριν αποχαιρετιστούν, τα νούμερα των κινητών τους∙ ήταν το τελευταίο βράδυ των διακοπών της. Λίγο μετά άκουσε πίσω της βήματα. Εκείνος ήταν. Εδειχνε τόσο μελαγχολικός στο ημίφως από τους γλόμπους του αυθαίρετου beach-bar.\nΚρατούσε ένα χαρτάκι που το έπαιζε νευρικά μέσα στα δάχτυλά του∙ εκείνη κρατούσε την αναπνοή της. «Θα με φιλήσει τώρα» σκέφτηκε κι οι παλμοί της περισσότεροι απ’ ό,τι μετά από μια ώρα προπόνησης. Με μια άγαρμπη κίνηση της έτεινε το χέρι του με το χαρτάκι. Το πήρε σαστισμένη και, πριν προλάβει να πει οτιδήποτε, εκείνος είχε ήδη κάνει μεταβολή - χωρίς να περιμένει να δει αν θα το έσκιζε, αν θα το έβαζε στην τσέπη της, αν θα το διάβαζε.\nΤο διάβασε. «Ραντεβού του χρόνου το καλοκαίρι εδώ. Κι όλα, ελπίζω, να είναι αλλιώς». Ολη νύχτα μούσκευε με δάκρυα το μαξιλάρι της.\nΤην άλλη μέρα επέστρεψαν στην Αθήνα.\nΔεν της τηλεφώνησε ποτέ. Ούτε μήνυμα της έστειλε. Δεν την αναζήτησε ούτε στο FΒ, ούτε στο instagram. Ούτε εκείνη. Τον σκεφτόταν όμως συχνά κοιτάζοντας το ταβάνι.\n«Καλά, αυτός είναι ηλίθιος! Εσύ γιατί είσαι κότα; Γιατί δεν του στέλνεις μήνυμα;» την έπρηζε η κολλητή της. Σήκωνε ανήξερα τους ώμους συνεχίζοντας να ζωγραφίζει ήλιους-σπείρες στο περιθώριο του βιβλίου της Βιολογίας. Δειλή. Πάντα της φοβισμένη. Αυτό, μάλλον.\nΤελικά, αρχές Μαρτίου, του έστειλε: «Το καλοκαίρι θα πας στο νησί;». Κι έπειτα έκλαιγε για ώρες μετανιωμένη που είχε υποκύψει στον πειρασμό. Την είχε ξεχάσει. Μέχρι που ήρθε το μήνυμά του: «Αφού έχουμε ραντεβού μαζί!». Το διάβαζε ξανά και ξανά. Το καλοκαίρι όλα θα είναι αλλιώς∙ η σκέψη αυτή την παρηγορούσε.\nΛίγο μετά ήρθε η καραντίνα και κλειστήκανε σπίτι η μαμά, η γιαγιά κι αυτή. Ολες μαζί από το πρωί ώς τη νύχτα, από τη νύχτα ώς το πρωί. Την είχε πιάσει κάτι σαν ασφυξία. Φόβος. Πανικός. Ισως το καλοκαίρι να μην πήγαιναν πουθενά. Ισως το καλοκαίρι να μη ζούσε καν. Να είχε πεθάνει ακόμη πιο νέα από τον πατέρα, αλλά αυτή όχι από καρκίνο, αλλά εξαιτίας του γαμω-Covid-19. «Είσαι μαλάκας» της έγραφε στο viber η κολλητή. «Οι νέοι το περνάνε ελαφριά, δεν πεθαίνουν. Οι ευπαθείς ομάδες κι οι ηλικιωμένοι κινδυνεύουν. Δεν χρειάζεται να είσαι τζιμάνι στη βιολογία για να καταλάβεις».\nΚατάλαβε. Μπορούσε και να κάνει αλλιώς; «Για χάρη της γιαγιάς, αγάπη μου. Πρέπει να είμαστε πολύ προσεκτικές» έλεγε η μάνα. Τα ίδια κάθε μέρα.\nΟλον τον καιρό της καραντίνας μέσα έμεινε. Κάποιες φορές έστελνε «κωδικό 6» κι έβγαιναν με την κολλητή για τζόκινγκ και κουβεντούλα. Οταν άνοιξε το σχολείο, εκείνη δεν πήγε∙ «ας μην το ρισκάρουμε. Εχουμε τη γιαγιά. Για χάρη της» ψέλλιζε ενοχικά η μαμά. Κι ούτε πολυέβγαινε και τότε. Κι όταν έβγαινε στεκόταν μακριά απ’ όλους τους άλλους. «Ολοι μαζί κι η ψωριάρα χώρια» την πείραζαν οι συμμαθητές της κι εκείνη χαμογελούσε θλιμμένα. «Μεγάλη η χάρη της γιαγιάς», της έλεγε με δήθεν αγανάκτηση η κολλητή και της έστελνε φιλί στον αέρα.\n«Μεγάλη η χάρη μου, κορίτσι μου! Ακόμη και το καλοκαίρι σου μέσα θα το περάσεις; Από προχτές στο νησί και μόνο για μπάνιο βγαίνεις» διαμαρτύρεται η γιαγιά.\nΕκείνη συνεχίζει να τσιμπολογάει σκεφτική κι αμίλητη τις τηγανητές πατάτες. Από μικρό κοριτσάκι, κάθε που έχουν φαγητό που δεν της αρέσει η γιαγιά τής τηγανίζει πατάτες για βραδινό. Και κάθε φορά η μαμά γκρινιάζει που η γιαγιά τής κάνει τις χάρες. Ολες τις χάρες. Λες για να ρεφάρει και για τις χάρες του πεθαμένου μπαμπά. Η μαμά όμως έφυγε σήμερα για την Αθήνα. Θα έρθει πάλι το άλλο Σαββατοκύριακο.\n«Δεν θα πω τίποτα στη μάνα σου. Πήγαινε. Για χάρη μου. Να δεις και το αγόρι…» επιμένει η γιαγιά κλείνοντας συνωμοτικά το μάτι.\n«Α, ρε γιαγιά, μόνο εσύ με καταλαβαίνεις» σκέφτεται. Δεν της το λέει. Της δίνει ένα πεταχτό φιλί λάμποντας ολόκληρη. Στο δωμάτιο κάνει τα ρούχα άνω-κάτω. Τίποτε δεν της αρέσει. Τα κιλά που πήρε στην καραντίνα ακόμη να τα χάσει. Καταλήγει σ’ ένα τζιν σορτσάκι με ξέφτια κι ένα t-shirt που γράφει «endless summer». Τα φοράει πάνω από το μαγιό. Πιάνει τα μαλλιά αλογοουρά. Λίγο lip gloss στα χείλη. Ετοιμη.\nΒγαίνει έξω φωνάζοντας «Γιαγιά, φεύγω!». Αρχίζει να τρέχει προς την παραλία. Ξαλαφρωμένη.\nΑπ’ τη στιγμή που ήρθε στο νησί εκείνος τής στέλνει μηνύματα να βρεθούν οι δυο τους. Εκείνη τον αποφεύγει με μισόλογα. Απόψε, έγραφε, θα την περιμένει στο παλιό καρνάγιο. Μήπως κάνουν και βραδινό μπάνιο.\nΤον κοιτάζει από μακριά στο φως του δειλινού που αργοσβήνει - πόσο όμορφος! Η καρδιά της χτυπάει στ’ αυτιά της. Τα πόδια της κόβονται.\nΚι αν με φιλήσει; Η σκέψη αυτή την τρομοκρατεί.\nΣτέκει αναποφάσιστη. Μετέωρη.\nΤελικά, κάνει μεταβολή.\nΤα μάτια της βουρκώνουν. Δεν θα τη φιλήσει∙ δεν θα τον φιλήσει.\nΓια χάρη της…\nΤελευταίο βιβλίο της Αγγ. Δαρλάση είναι «Οι Μεγάλοι... μικροί: Οι αγωνιστές του 1821» (Μεταίχμιο, 2020).


Συνελήφθη ο Μισέλ Πλατινί για την ανάθεση του Μουντιάλ του 2022 στο Κατάρ | Economy 365\nΣύμφωνα με όσα μεταδίδουν ξένα ΜΜΕ συνελήφθη ο πρώην πρόεδρος της UEFA, Μισέλ Πλατινί.\nΌπως έχει γίνει γνωστό, ο άλλοτε σπουδαίος ποδοσφαιριστής συνελήφθη από τις γαλλικές αρχές με κατηγορίες που αφορούν διαφθορά για την ανάθεση του Παγκοσμίου Κυπέλλου του 2022 στο Κατάρ.\nΟ Πλατινί έχει ήδη τιμωρηθεί, χάνοντας την προεδρία της Ευρωπαϊκής Ποδοσφαιρικής Ομοσπονδιας, λόγω της παράτυπης, όπως αποδείχθηκε, πληρωμής 1,7 εκατ. ευρώ από τον πρώην πρόεδρο της FIFA Σεπ Μπλάτερτο 2011, τρεις μήνες πριν από τις προεδρικές εκλογές που κέρδισε ο Ελβετός παράγοντας.\nΩστόσο, φαίνεται ότι ο Πλατινί εμπλέκεται και σε άλλο σκάνδαλο καθώς η σημερινή σύλληψή του έγινε κατόπιν έρευνας που αφορά παρατυπίες στην ανάθεση του Μουντιάλ που θα γίνει σε τρία χρόνια στο Κατάρ. Πρόκειται άλλωστε για μια υπόθεση που τελεί υπό διερεύνηση καθώς, όπως προκύπτει από τα στοιχεία, πρόκειται για μια απ' τις πιο... αμαρτωλές αναθέσεις διοργάνωσης στην ιστορία του ποδοσφαίρου


Οι φόρμες του Ντολ και οι (κάτι άλλο από)... | Reporter Cyprus | Ποδόσφαιρο Κύπρος\nΟι φόρμες του Ντολ και οι (κάτι άλλο από) εμμονές του Τραμετσάνι\nΤην επόμενη μέρα του ΑΠΟΕΛ μετά το θρίαμβο στο Αζερμπαϊτζάν σχολίασε ο Τάκης Αντωνίου αναφερόμενος στον νυν και στον πρώην προπονητή, στη διοίκηση, το οικονομικό και τα επερχόμενα παιχνίδια με τον Άγιαξ στα πλέι οφ του Τσάμπιονς Λιγκ.\n«Ήταν δύσκολη η αποστολή της ομάδας μας. Να πας στην έδρα του συγκεκριμένου αντιπάλου και να κερδίσεις με δυο γκολ διαφορά. Αυτό που διαπίστωσα στον πρώτο αγώνα είναι ότι η Καραμπάχ είχε δυο καλούς παίχτες που εκμεταλλεύτηκαν τους χώρους που τους δώσαμε. Έδειξαν και αδυναμίες στο αμυντικό κομμάτι. Φάνηκε χθες στην όλη εξέλιξη του αγώνα ότι δεν είχαν πολλές λύσεις και ιδέες απέναντι στον ΑΠΟΕΛ. Δεν μας έβαλαν πίεση για να υποπέσουμε σε διαδοχικά λάθη. Βρήκαμε ευκαιρίες, παρουσιαστήκαμε αποτελεσματικοί και πήραμε τη νίκη πρόκριση», σχολίασε ο πρώην άσος και πρώην μέλος του Δ.Σ. του ΑΠΟΕΛ.\nΑκολούθως ο Τάκης Αντωνίου τοποθετήθηκε για...\n...την αλλαγή προπονητή: «Έπαιξε σημαντικό ρόλο η αλλαγή προπονητή. Ευτυχώς που έγινε αυτό και θα πρέπει να δώσουμε τα εύσημα στη διοίκηση που αν και άργησε, τόλμησε και προχώρησε, αλλά και στο νέο προπονητή. Έκανε τα αυτονόητα, όμως, μου άρεσε γιατί κατέβηκε στο γήπεδο με τις φόρμες, έπεσε κατευθείαν στη δουλειά και τις οδηγίες από τον πάγκο. Ο βαθμός που παίρνει, έστω και με μικρό δείγμα είναι αρκετά ψηλός».\n...το οικονομικό και την αποφυγή προβλημάτων: «Το οικονομικό είναι εντελώς ξεχωριστό. Πρέπει να υπάρξει κάποια πρόνοια. Είναι άδικο και για τους διοικούντες που έχουν να υποδείξουν σπουδαίο έργο να αντιμετωπίσουν τέτοια προβλήματα που θα το επισκιάσει».\n...τις εμμονές του κ. Τραμετσάνι και αν ο ΑΠΟΕΛ βγαίνει ευνοημένος: «Υπάρχουν ποδοσφαιριστές που δεν τους υπολόγιζε και το πιο πιθανόν με το νέο προπονητή θα πάρουν ευκαιρίες. Δεν είναι εμμονές που είχε ο κ. Τραμετσάνι. Όταν έναν Εφραίμ δεν του δίνεις καθόλου ευκαιρίες, όταν χρησιμοποιείς τόσους παίχτες και δεν το βάζεις, αυτό είναι κάτι άλλο παρά εμμονή. Πιστεύω η αλλαγή βοηθά την ομάδα πολύπλευρα».\n...τις δηλώσεις του κ. Ντολ πριν τον αγώνα: «Εκ των πραγμάτων ο κ. Ντολ δεν είχε χρόνο και ήταν καλή δικαιολογία, αλλά δεν την επικαλέστηκε. Ήθελε να στείλει μήνυμα ότι η ομάδα είναι μια χαρά και ότι γνωρίζει το δρόμο».\n...τα παιχνίδια με τον Άγιαξ: «Πολύ καλή ομάδα, παίζει με ταχύτητα. Χωρίς άγχος, με την ποιότητα και με λίγη τύχη γιατί να μην πάρουμε ένα καλό αποτέλεσμα που θα μας επιτρέπει να το παλέψουμε στον επαναληπτικό»


Γράφτηκε από τον/την ΚΩΣΤΑΣ ΑΓΟΡΗΣ on 10 Σεπτεμβρίου 2020 . Posted in Χωρίς Υπαγόρευση\n✒ Πρέπει να το πάρουμε απόφαση, η μάσκα, χειρουργική μίας χρήσης, πάνινη, με πτυχώσεις, σκέτη, εμπριμέ ή μονόχρωμη, θα είναι το βασικό μας αξεσουάρ τους επόμενους μήνες και μέχρι να περάσει η μπόρα του κορωνοϊού. Γιατί θα περάσει, όπως όλες οι μπόρες!\n✒ Είναι απλά τα πράγματα λοιπόν, ειδικά για εμάς τους πολίτες. Ακολουθούμε τις υποδείξεις των ειδικών και φοράμε τη μάσκα μας πριν μπούμε στο σούπερ μάρκετ, στον μπακάλη, στο καθαριστήριο, στον μανάβη ή σε δημόσιες και δημοτικές υπηρεσίες.\nΤι μας ζήτησαν;\n✒ Εδώ που τα λέμε, δεν μας ζήτησαν να… πάμε στο μέτωπο. Απλά να προσέχουμε όταν είμαστε με κόσμο. Ποιος ο λόγος λοιπόν για την… επαναστατικότητα που δείχνουν ορισμένοι, οι οποίοι ωρύονται ότι επιχειρούν να μας τσιπάρουν (!) και αρνούνται τη μάσκα;\n✒ Ο άλλος μπήκε, λέει, στο σούπερ μάρκετ χωρίς μάσκα, αγνοώντας τις πινακίδες και όταν μία ηλικιωμένη κυρία του υπενθύμισε ότι πρέπει να φορέσει μία της είπε: «Τι θες κυρά μου; Μη φοβάσαι, δεν παθαίνεις τίποτα. Κορωνοϊός δεν υπάρχει»! Γύρισε κι έφυγε θυμωμένος χωρίς να ψωνίσει!\n✒ Δεν το χωράει ο νους μας ότι υπάρχουν ακόμα άνθρωποι που θεωρούν ότι όλα όσα ζούμε είναι απλώς μία… συνωμοσία! Ευτυχώς που πρόκειται για μειοψηφία. Οι πιο πολλοί πολίτες κι εδώ στα Γιάννενα ακολουθούν τις συστάσεις του Κράτους και των επιστημόνων.\nΚάτι σαν «εμβόλιο»…\n✒ Και κάτι ενδιαφέρον. Σύμφωνα με δύο Αμερικανούς επιστήμονες, οι μάσκες μπορούν να λειτουργήσουν και ως άτυπο «εμβόλιο», καθώς εκθέτουν όσους τις φορούν σε μικρή «δόση» ιού, αρκετή όμως, ώστε σε μερικούς τουλάχιστον ανθρώπους να πυροδοτείται μια προστατευτική αντίδραση του ανοσοποιητικού συστήματός τους! Είναι αναπόδεικτη η θεωρία τους, όμως ποιος απoκλείει ότι μπορεί να ισχύει;\nΜάσκα στο σχολείο!\n✒ Όσο για τα σχολεία, αυτά ανοίγουν την ερχόμενη Δευτέρα και μαθητές μαζί με εκπαιδευτικούς θα μπουν στις τάξεις μόνο με μάσκα. Θα μπορούν να τη βγάλουν στο διάλειμμα όπως έχει γίνει γνωστό. Ας ελπίσουμε ότι όλα θα πάνε καλά και δεν θα υπάρξει εκτεταμένη διασπορά του ιού…\nΔεν θα μπαίνουν…\n✒ Σύμφωνα με ΚΥΑ που ρυθμίζει το θέμα, οι μαθητές που δεν θα φορούν μάσκα δεν θα μπορούν να μπουν στην τάξη. Έτσι, είναι ξεκάθαρα τα πράγματα. Πρέπει όλοι να συμμορφωθούν με την απόφαση ότι το μάθημα θα γίνεται με υποχρεωτική χρήση μάσκας για όλους!\n✒ Σε τι φταίνε όμως τα παιδιά; Είναι οι γονείς που έχουν σηκώσει… φασαρία. Διαβάσαμε ότι σε σχολεία της Αττικής γονείς έχουν κάνει υπεύθυνη δήλωση ότι δε θέλουν τις μάσκες. Oρισμένοι μάλιστα αναφέρουν ότι η χρήση τους αποτελεί μέρος πειράματος για βιοϊατρικούς λόγους! Τι να σχολιάσει κανείς τώρα…\n✒ Και κάτι ακόμα σχετικό με την επιστροφή στα θρανία. Δεν επιτρέπεται, όπως συμβαίνει εδώ, στον Δήμο Ιωαννιτών, να μην έχουν τοποθετηθεί ακόμα καθαρίστριες στις μονάδες. Χθες ή σήμερα θα πήγαιναν στις θέσεις τους, σύμφωνα με πληροφορίες.\nΕδώ και μέρες….\n✒ Αυτά έπρεπε να έχουν γίνει ήδη από τον Αύγουστο και οι καθαρίστριες να έχουν πιάσει δουλειά εδώ και μέρες στα σχολεία, ώστε να έχουν τον χρόνο να κάνουν αυτό που πρέπει και επιβάλλουν οι συνθήκες. Δε μπορεί όλα να γίνονται τελευταία στιγμή. Τα σχολικά κτίρια θα έπρεπε να είναι πανέτοιμα ώστε να υποδεχτούν ξανά τα παιδιά!\nΗ καλύτερη ώρα…\n✒ Η πιο ωραία ώρα για βόλτα στην Παραλίμνιο είναι το πρωί. Ελάχιστος ο κόσμος, ησυχία και δροσιά κάτω απ’ τον παχύ ίσκιο των πλατάνων. Δεν υπάρχει καλύτερος τρόπος να ξεκινήσει κανείς τη μέρα του. Αρκεί να του το επιτρέπουν οι υποχρεώσεις…


Οικοδόμος: Διον. Χαριτόπουλος: «Ευτυχώς που δεν υπήρχαν ΜΜΕ στην Κατοχή, θα ήμασταν όλοι συνεργάτες των Γερμανών κατακτητών»\nΠροβάλλουμε το θέμα στη στήλη «ΕΜΦΑΣΗ» του blog «Ευρυτάνας ιχνηλάτης». Η συγκεκριμένη στήλη (σ.σ. είναι αυτή με το σκίτσο που αναπαριστά ένα πιτσιρίκο που μοιράζει εφημερίδες!) βρίσκεται στην κάθετη πλαϊνή μπάρα του ιστολογίου μας και η προβολή γίνεται με απευθείας παραπομπή στο δικό σου ιστότοπο.\nΚαλή δύναμη-καλή συνέχεια…\n1 Ιουλίου 2015 - 1:19 μ.μ.\nΓιατί; Δεν υπήρχαν ΜΜΕ στην Κατοχή; Δεν υπήρχαν εφημερίδες -αρκούντως φιλοναζιστικές;Κάποιες απ' αυτές υπάρχουν και σήμερα. Δεν υπηρχε το ραδιοφωνο; Εγώ θυμάμαι κάποιες ταινίες που οι ηθοποιοί που παριστάνουν ήρωες εκείνης της εποχής ψάχναν να βρουν το ραδιοσταθμό του Λονδίνου.Λες κι αυτές οι ταινίες να την πατήσαν όπως και ο Παπαμιχαήλ στην ταινία " Παπαφλέσσας" που ξεχάστηκε και φορούσε το ρολόι του; Και βγήκε ο Παπαφλέσας ο πρώτος ΄Ελληνας που φορούσε ρολόι χειρός πριν ακόμη ανακαλυφθούν; Υπήρχε όμως και το χωνί του ΕΑΜ. Και συγνώμη για αυτό που θα πω αλλά την εντολη που θα τους δώσουμε -αν τους δώσουμε τελικά- το βράδυ της 5ης Ιουλιου θα την γράψουν και τα ΜΜΕ και η κυβέρνηση στα παλιά τους τα υποδήματα. Και πού να δεις πού θα την γράψουν οι "εταίροι" μας. Στις παντούφλες του Αγιου Σπυρίδωνα βοήθειά μας. ΄Ασε μεγάλε. Κάτι τέτοιες εντολές με ραβασάκι δεν πιανουν. Πρέπει να τους τα πούμε αυτοπροσωπως. Για αυτό στους δρόμους θα βρούμε το δίκιο μας. ΄Οχι στα ραβασάκια. ΄Αποψή μου.


Γύρισε πτωτικά η Wall Street μετά τη Fed\nΣε αρνητικό έδαφος κινείται η Wall Street μετά την απόφαση της Fed να αυξήσει τα επιτόκια και να δώσει σήμα για τέσσερις αντί για τρεις αυξήσεις το 2018. Ενισχύεται το δολάριο.\nΔημοσιεύθηκε:13 Ιουνίου 2018 - 16:47\nΤελ. Ενημ.:13 Ιουνίου 2018 - 21:18\nΗ απόφαση της Fed να αυξήσει τα επιτόκια κατά 25 μονάδες βάσης στο 1,75% έως 2% και η ένδειξη για τέσσερις αυξήσεις επιτοκίων αντί για τρεις το 2018, γύρισε σε πτώση τη Wall Street.\nΟ Dow Jones υποχωρεί 0,28% στις 25.247 μονάδες, ο Nasdaq καταγράφει απώλειες 0,21% στις 7.688 μονάδες, και ο S&P 500 κινείται 0,32% χαμηλότερα, στις 2.778 μονάδες.\nΑπό τα οικονομικά νέα της ημέρας, ο δείκτης τιμών παραγωγού ενισχύθηκε 0,5% τον προηγούμενο μήνα, παίρνοντας ώθηση από την άνοδο στις τιμές των καυσίμων και τα συνεχιζόμενα κέρδη στα κόστη των υπηρεσιών. Η μέτρηση του Απριλίου ήταν 0,1%.\nΣε ετήσια βάση, ο δείκτης τιμών παραγωγού ενισχύθηκε 3,1%. Πρόκειται για τη μεγαλύτερη άνοδο από τον Ιανουάριο του 2012 και ενώ τον Απρίλιο είχε διαμορφωθεί στο 2,6%. Οι οικονομολόγοι δημοσκόπησης του Reuters προέβλεπαν κέρδη 0,3% σε μηνιαία βάση και 2,8% σε ετήσια βάση.\nΣτα εμπορεύματα, το αργό πετρέλαιο κινείται 0,5% χαμηλότερα στα 65,99 δολάρια το βαρέλι, ενώ ο χρυσός καταγράφει άνοδο 0,12% στα 1.300 δολάρια ανά ουγγιά.\nΣτην αγορά συναλλάγματος, το δολάριο ενισχύεται έναντι του ευρώ στο 1,1777 δολ. από 1,1745 την προηγούμενη μέρα.\nΣτα ομόλογα, η απόδοση του αμερικανικού 10ετούς κινείται πέντε μονάδες βάσης χαμηλότερα, στο 2,95%.\nΣτο ταμπλό, η μετοχή της AT&T βουτάει 4,4%, μετά την έγκριση της συγχώνευσής της με την Time Warner από ομοσπονδιακό δικαστή. Άλμα 7% πραγματοποιεί η μετοχή της 21st Century Fox, καθώς η απόφαση θα επιτρέψει πιθανότατα στον κολοσσό να πουλήσει ένα μέρος των στοιχείων ενεργητικού της.\nΠτώση στο νήμα για τον Dow Jones- Κέρδη για S&P, Nasdaq\nΤέταρτη σερί άνοδος για τον Dow Jones\nΣε αναζήτηση κατεύθυνσης η Wall ενόψει της συνάντησης Τραμπ-Κιμ\nΕβδομαδιαία κέρδη 2,8% για τον Dow Jones\nΟριακές κινήσεις στη Wall Street με το βλέμμα στη G7\nΤεχνολογία και τράπεζες δίχασαν τη Wall Street\nΜεικτά πρόσημα στην Wall Street με «βαρίδι» την τεχνολογία


Ημέρες Καριέρας Start-Up στο Οικονομικό Πανεπιστήμιο Αθηνών - | Insurancedaily.gr\nΗ Μονάδα Καινοτομίας και Επιχειρηματικότητας της Δομής Απασχόλησης και Σταδιοδρομίας (ΔΑΣΤΑ) του ΟΠΑ σε συνεργασία με τα Γραφεία Διασύνδεσης και Πρακτικής Άσκησης διοργανώνουν φέτος για πρώτη φορά σε ελληνικό πανεπιστήμιο εκδήλωση «Ημέρες Καριέρας Start–Up». Η εκδήλωση θα πραγματοποιηθεί την 4η Δεκεμβρίου 2013 στο Radisson Blu Park Hotel, στην αίθουσα Silver Forest.\nΟι «Ημέρες Καριέρας Start – Up» διοργανώνονται φέτος για πρώτη φορά στο ΟΠΑ. Σκοπό έχουν τη στήριξη των φοιτητών και αποφοίτων του Πανεπιστημίου σε επίπεδο απασχόλησης και τη διασύνδεσή τους με νέες και αναπτυσσόμενες επιχειρήσεις (start-ups).\nΣτην πρώτη αυτή διοργάνωση συμμετέχουν 21 νεοφυείς επιχειρήσεις (startups), μεταξύ των οποίων ιδιαίτερα ταχέως αναπτυσσόμενες και αναγνωρισμένες και περιορισμένος αριθμός φοιτητών και αποφοίτων (150), λόγω του πιλοτικού χαρακτήρα που έχει δοθεί. Μέσω των συναντήσεων που θα πραγματοποιηθούν στην εκδήλωση, οι φοιτητές που έχουν ολοκληρώσει το 3ο έτος σπουδών και οι απόφοιτοι του ΟΠΑ θα έχουν τη δυνατότητα αναζήτησης εργασίας σε μία start-up. Επιπλέον, οι φοιτητές που έχουν δικαίωμα πρακτικής άσκησης θα έχουν τη δυνατότητα να αποκτήσουν εμπειρία εργασίας σε μία start-up μέσω του προγράμματος πρακτικής άσκησης του Πανεπιστημίου.\nΗ πρωτοβουλία αυτή εντάσσεται στην πολιτική του ΟΠΑ να αναπτύξει τις επιχειρηματικές δεξιότητες των φοιτητών του και αποσκοπεί στην ενίσχυση της νεοφυούς επιχειρηματικότητας, διευκολύνοντας την προσέγγιση του δυναμικού του με τις νεοφυείς αναπτυσσόμενες επιχειρήσεις.


Samsung Galaxy Gear, αναβάθμιση σε Tizen OS που σκοτώνει το Android και το Galaxy - Techland.gr\nHome / gadgets / Samsung Galaxy Gear, αναβάθμιση σε Tizen OS που σκοτώνει το Android και το Galaxy\nSamsung Galaxy Gear, αναβάθμιση σε Tizen OS που σκοτώνει το Android και το Galaxy\n12:00 μ.μ. gadgets\nH Samsung κάνει αυτό που πρέπει και έχει σχεδόν ήδη έτοιμη αναβάθμιση σε Tizen για το Samsung Galaxy Gear smartwatch. Αντίο Android και Galaxy.\nSamsung Galaxy Gear update σε Tizen 2.0 OS αντι για Android\nΗ δεύτερη γενιά του Samsung Gear 2 τρέχει Tizen OS. Αυτός είναι ο λόγος που το Galaxy brand απουσιάζει από το όνομα του νέου smartwatch. Αντίθετα, το πρώτο Samsung Galaxy Gear smartwatch έτρεχε Android και συνεχίζει ακόμα. Όχι για πολύ όμως αφού η Samsung θα αναβαθμίσει το πρώτο της smartwatch με το Tizen OS και πολλά νέα χαρακτηριστικά.\nΗ έκδοση του Tizen 2.0 OS είναι αυτή που τρέχει στο Gear 2 και αυτή που θα έρθει ως αναβάθμιση στο Samsung Galaxy Gear. Παραμένει άγνωστο αν η Samsung διατηρήσει το όνομα ή το αλλάξει σε Samsung Gear. Το μόνο βέβαιο είναι ότι το πρώτο Samsung smartphone θα αποκτήσει νέα χαρακτηριστικά από την αναβάθμιση σε Tizen OS όπως για παράδειγμα app για την αναπαραγωγή μουσικής από το ρολόι, παρακολούθηση ύπνου από το ρολόι, δυνατότητα παρακολούθησης διαφορετικών δραστηριοτήτων όπως για παράδειγμα τρέξιμο, πεζοπορία και περπάτημα, νέα wallpapers και προσόψεις ρολογιών σε διαφορετικά στυλ, ευκολία στον έλεγχο της φωτεινότητας της οθόνης και της έντασης του ήχου κλπ.\nΠαραμένει άγνωστο πότε θα είναι επίσημα διαθέσιμο το νέο Tizen OS update για το Samsung Galaxy Gear. Το μόνο βέβαιο είναι ότι η Samsung θέλει όλη η παρούσα σειρά wearables να διαφοροποιηθεί από το Android και να τρέχει το Tizen OS ή άλλο λειτουργικό όπου τον απόλυτο έλεγχο έχει η Samsung και μόνο. Χαρακτηριστικά παραδείγματα τα Samsung Gear 2, Samsung Gear 2 Neo και το Samsung Gear Fit.\nSamsung Tizen OS σε smartwatches, wearables εναντιον Android Wear\nΜε δεδομένη την νέα έκδοση του Tizen 3.0 0S και την πληθώρα νέων χαρακτηριστικών που διαθέτει αλλά και το Tizen Developer Conference 2014 που θα λάβει χώρα μεταξύ 2 και 4 Ιουνίου 2014 στο San Francisco, η Samsung δείχνει ότι υποστηρίζει το Tizen OS με τον καλύτερο τρόπο και υπόσχεται ότι το μέλλον θα έχει πολύ Tizen OS smartwatches, Tizen OS wearables και φυσικά Tizen OS smartphones όπως ήδη γνωρίζουμε αλλά και έξυπνες smart camera φωτογραφικές μηχανές με Tizen κλπ.\nΤο Tizen OS στην έκδοση Tizen 2.0 για το Samsung Gear 2 αλλά και την αναβάθμιση για το Samsung Galaxy Gear έχει να αντιμετωπίσει το Android Wear, την ειδική έκδοση του Android αποκλειστικά φτιαγμένη για wearables και smartwatches. Ήδη η LG αναμένεται να παρουσιάσει το δικό της LG G smartwatch με Android Wear, ως πρώτο δείγμα γραφής του νέου λειτουργικό. LG και Samsung είναι ορκισμένοι αντίπαλοι στα ηλεκτρονικά και τώρα παλεύουν για την ίδια κατηγορία χρηστών, με smartwatch και wearables αλλά με διαφορετική τεχνολογία. Η LG με το Android Wear ενώ η Samsung με το Tizen OS.\nSamsung Galaxy Gear, αναβάθμιση σε Tizen OS που σκοτώνει το Android και το Galaxy Reviewed by D. Papadopoulos on 12:00 μ.μ. Rating: 5


Ψάχνουν “γιάφκα” και συντρόφους του Μαζιώτη μετά το πιστολίδι και τη σύλληψη - Tlife.gr\n17.07.2014 | 08:11\nΨάχνουν “γιάφκα” και συντρόφους του Μαζιώτη μετά το πιστολίδι και τη σύλληψη\nΟι πρώτες ώρες μετά τη σύλληψη του Νίκου Μαζιώτη δεν ήταν... χαλαρές για την Αντιτρομοκρατική. Οι αστυνομικοί ανακάλυψαν πλήθος από κλειδιά στο σακίδιο που είχε μαζί του ο 42χρονος τρομοκράτης και έτσι ξεκίνησε ο αγώνας για τον εντοπισμό των σπιτιών ή των αποθηκών που ανοίγουν αυτά τα κλειδιά.\nΠρώτος στόχος να εντοπιστεί το κρησφύγετο στο κέντρο, αλλά και ο χώρος με τα όπλα που έχει χρησιμοποιήσει.\nΑπό νωρίς χθες το απόγευμα και ολόκληρη τη νύχτα ομάδες της αντιτρομοκρατικής πραγματοποίησαν πολλές έρευνες σε τουλάχιστον έξι περιοχές της Αθήνας. Οι πληροφορίες μιλούν για έρευνες σε Χαλάνδρι, Μαραθώνα, Γραμματικό,Κολωνό, Πατήσια και Κυψέλη.


«Πώς θα καλλιεργήσουμε μια ουσιαστική σχέση με το παιδί μας»\nΜε δύο κύκλους σεμιναρίων ξεκινά τη σεζόν ο Σύλλογος Φίλων του Ιδρύματος Μείζονος Ελληνισμού. Από τις 2 Νοεμβρίου θα διεξάγονται στον «Ελληνικό Κόσμο» τα σεμινάρια «Πώς θα καλλιεργήσουμε μια ουσιαστική σχέση με το παιδί μας» με την Τατιάνα Γκούσκου και «Φλας στον Ελληνικό Κόσμο» με τον Πάνο Τσαγκαμίλη.\nΗ Εκπαιδευτικός Ψυχολόγος, Σύμβουλος Γονέων και Παιδαγωγός Τατιάνα Γκούσκου, πραγματοποιεί κύκλο έξι δίωρων σεμιναρίων που απευθύνονται σε γονείς παιδιών 2-10 χρονών που ενδιαφέρονται να οικοδομήσουν μια ουσιαστική και ποιοτική σχέση επικοινωνίας με το παιδί τους. Οι ενδιαφερόμενοι μπορούν να παρακολουθήσουν ολόκληρο τον κύκλο του σεμιναρίου ή μεμονωμένες συνεδρίες.\nΗ θεματολογία του σεμιναρίου είναι η εξής:\n1. Σάββατο 2 Νοεμβρίου - Μαθαίνω, παίζω, επικοινωνώ με το παιδί μου.\nΕίναι σημαντικό οι γονείς να κατανοούν τη συμπεριφορά του παιδιού τους ώστε να μπορούν να το αντιμετωπίσουν με σεβασμό, παροτρύνοντας και καθοδηγώντας το.\n2. Σάββατο 16 Νοεμβρίου - Τι σημαίνει ποιοτικός χρόνος με το παιδί μου;\nΜπορούν οι γονείς να αφιερώσουν χρόνο στο παιδί τους με ένα τρόπο πιο ουσιαστικό; Τι χρειάζεται να κάνουν και πώς μπορούν να διαχειριστούν το χρόνο μέσα από την πιεστική καθημερινότητά τους.\n3. Σάββατο 30 Νοεμβρίου - Η σημασία της οργάνωσης του χώρου του παιδιού στο σπίτι.\nΟ χώρος του παιδιού στο σπίτι καθορίζει την οριοθέτησή του, την ανεξαρτησία και την ψυχική του υγεία. Πώς μπορούν οι γονείς να οργανώσουν το χώρο τους προκειμένου να καλλιεργήσουν το επίπεδο της σχέσης και τις δεξιότητες του παιδιού;\n4. Σάββατο 7 Δεκεμβρίου - Η σημασία του οικογενειακού τραπεζιού.\nΤο οικογενειακό τραπέζι είναι σημαντικό όχι μόνο για τις διατροφικές συνήθειες και την υγεία αλλά και για το χτίσιμο συναισθηματικών δεσμών με το παιδί. Η συνεύρεση αυτή καλλιεργεί τις κοινωνικές, επικοινωνιακές και μαθησιακές ανάγκες του παιδιού.\n5. Σάββατο 14 Δεκεμβρίου – Πώς μπορούμε να καλλιεργήσουμε τη σχέση με το παιδί μας μέσα από την τέχνη;\nΟι γονείς μπορούν να ωθήσουν τα παιδιά από μικρή ηλικία να ανακαλύψουν το περιβάλλον γύρω τους μέσα από τη ζωγραφική, την ποίηση και τη μουσική.\n6. Σάββατο 21 Δεκεμβρίου - Μεγαλώνοντας τα παιδιά με συναισθηματική νοημοσύνη.\nΠώς διαχειριζόμαστε τα συναισθήματα που συνοδεύουν τον άνθρωπο από τη γέννησή του και για όλη του τη ζωή; Πώς μπορούν οι γονείς να γνωρίσουν το παιδί τους σε βάθος και το ίδιο να γνωρίσει τον εαυτό του καλύτερα;\n6 δίωρες συναντήσεις κάθε Σάββατο 12.00 - 14.00\nΕλάχιστη συμμετοχή 10 άτομα. (Τα ζευγάρια υπολογίζονται ως μία συμμετοχή)\nΈναρξη: Σάββατο 2 Νοεμβρίου 2013\nΚόστος συμμετοχής για μέλη Συλλόγου Φίλων: 120 ευρώ\nΚόστος συμμετοχής για μη μέλη: 150 ευρώ\nΚόστος συμμετοχής για μεμονωμένη συνεδρία: 25 ευρώ\nΠληροφορίες, δηλώσεις συμμετοχής: 212 254 0482\nΟ Καθηγητής Πάνος Τσαγκαμίλης πραγματοποιεί κύκλο δέκα δίωρων σεμιναρίων Φωτογραφίας που απευθύνονται τόσο σε αρχάριους όσο και σε πιο προχωρημένους φωτογράφους. Στο πλαίσιο του σεμιναρίου θα πραγματοποιηθούν θεωρητικές συνεδρίες στον «Ελληνικό Κόσμο» αλλά και περίπατοι πρακτικής εξάσκησης των διδαχθεισών τεχνικών και μεθόδων.\nΚυριακή 10/11, 18.00 – 20.00 Νυχτερινή φωτογράφηση στο Νέο Μουσείο Ακρόπολης. Πρακτική στη νυχτερινή φωτογράφηση, χρήση φλας - τριπόδου, υποστήριξη της μηχανής.\nΚόστος συμμετοχής για μέλη: 200 ευρώ\nΚόστος συμμετοχής για μη μέλη: 250 ευρώ\nΣυμμετοχή δύο ατόμων από την ίδια οικογένεια: 300 ευρώ\nΣτο τέλος παρέχεται πιστοποιητικό παρακολούθησης


Αμερικάνικο τσιζκέικ φούρνου - Newpost.gr\nΔημοσίευση 7 Μαρτίου 2014, 18:20\nΓια τη βάση Οι Αμερικάνοι έχουν κάνει και μερικά καλά , να τα λέμε αυτά . Ένα από τα καλά τους είναι και το Τσιζκέικ που περιέχει αυγά και ψήνεται στο φούρνο . Είναι ελαφρώς πιο συμπαγές από το κανονικό και εξίσου νόστιμo.\nΦτιάχνουμε τη βάση θρυμματίζοντας τα μπισκότα και προσθέτοντας το λιωμένο βούτυρο όπως στο Ελληνικό Τσιζκέικ . Την απλώνουμε σε ένα στρογγυλό ταψάκι 20-22 εκατοστών με αποσπώμενα τοιχώματα και βουτυρώνουμε γύρω- γύρω τα τοιχώματα για να μην κολλήσει το γλυκό .\nΧτυπάμε στο μίξερ τα τυριά με το γιαούρτι και τη ζάχαρη πολύ καλά μέχρι να αφρατέψουν και να γίνουν λεία κρέμαΡίχνουμε ένα- ένα τα αυγά στο μείγμα και χτυπάμεΠροσθέτουμε τις βανίλιες , το αλεύρι ,το αλάτι και το λεμόνι. Ξαναχτυπάμε .\nΑδειάζουμε το μείγμα πάνω στο μπισκότο .Ψήνουμε σε προθερμασμένο φούρνο σε χαμηλή θερμοκρασία περίπου 150-160 βαθμούς για μία περίπου ώρα μέχρι να σφίξει το μείγμα.Αφήνουμε να κρυώσει εντελώς σε θερμοκρασία δωματίου και μετά το βάζουμε στο ψυγείο σκεπασμένο με μια μεμβράνη να παγώσει για 3-4 ώρες .\nΓαρνίρουμε με ρευστή μαρμελάδα ή σιρόπι φράουλας , βατόμουρου ή ότι άλλο θέλουμε και σερβίρουμε .Το διατηρούμε στο ψυγείο …αν περισσέψει.


Οι Μινωικές Γραμμές δημιούργησαν βίντεο για τα Χανιά – HANIA.news\n«Κάθε ταξίδι στα Χανιά, μας δημιουργεί μοναδικές αναμνήσεις. Η Minoan Lines τις κρατάει ζωντανές».\nΑυτό επισημαίνουν οι Μινωικές Γραμμές στο νέο βίντεο που δημιούργησαν για τα Χανιά, με το οποίο προβάλλουν τις ομορφιές του τόπου και διαφημίζουν, παράλληλα, τη δρομολόγηση του πλοίου Mykonos Palace στη γραμμή Χανιά – Πειραιάς.\nΣε ανακοίνωση που εξέδωσαν σημειώνουν, μεταξύ άλλων, τα εξής:\n«Οι Μινωικές Γραμμές δραστηριοποιούνται από τα μέσα Ιουλίου με νέο δρομολόγιο στη γραμμή Χανιά – Πειραιάς – Χανιά. Για τη νέα γραμμή, σχεδιάστηκε μία digital καμπάνια, με τίτλο «Αναμνήσεις από τα Χανιά», η οποία προβάλλεται σε ψηφιακά μέσα όπως το Facebook και το YouTube.\nΚεντρικό θέμα της καμπάνιας είναι οι πολύτιμες αναμνήσεις που δημιουργεί κάθε ταξίδι στα Χανιά και το πώς οι Μινωικές Γραμμές συμβάλλουν στο να διατηρούνται ζωντανές μέσω του απολαυστικού, ευχάριστου ταξιδιού».\nΔείτε το βίντεο «Αναμνήσεις από τα Χανιά» των Μινωικών Γραμμών…\nΒΙΝΤΕΟ ΓΙΑ ΤΑ ΧΑΝΙΑ ΑΠΟ ΤΙΣ ΜΙΝΩΙΚΕΣ ΓΡΑΜΜΕΣ\nΟμάδα Σύνταξης44963 Άρθρα


Στα...λευκά οι Argo επί σκηνής!\nΣτα…λευκά οι Argo επί σκηνής!\n4-05-2016 | 15:02μμ\nΗ πρόβα του συγκροτήματος με τους ήχους της ποντιακής λύρας πριν τον ημιτελικό της 10ης Μαΐου στη Eurovision\nΤην πρώτη πρόβα τους επί σκηνής του Globe Arena, στη Στοκχόλμη, έκαναν προχθές το βράδυ οι Argo, που θα μας εκπροσωπήσουν στη Eurovision.\nΤα μέλη της ελληνικής αποστολής εμφανίστηκαν on stage φορώντας λευκά ρούχα, αλλά όχι εκείνα που έχουν επιλέξει για τη βραδιά του πρώτου ημιτελικού, στις 10 Μαΐου, στον οποίο θα διαγωνιστεί η χώρα μας.\nΚαθ’ όλη τη διάρκεια του τραγουδιού οι Βλαδίμηρος Σοφιανίδης, Χριστίνα Λαχανά, Κώστας Τοπούζης, Αλέκος Παπαδόπουλος, Μαρία Ελμπρους και Βασίλης Ρόξενος χόρευαν, είτε μόνοι τους είτε σε ζευγάρια, ενώ από τη σκηνή δεν έλειπε και η ποντιακή λύρα.\nΣτο μεταξύ, κάποιος πρέπει να «μάτιασε» ένα από τα μεγάλα φαβορί της φετινής διοργάνωσης, τον εκπρόσωπο της Ρωσίας Sergey Lazarev. Η απαιτητική χορογραφία που δημιούργησε για το κομμάτι του ο δικός μας Φωκάς Ευαγγελινός δυσκόλεψε τον καλλιτέχνη, ο οποίος έπεσε στη διάρκεια της πρόβας του και χτύπησε ελαφρά.


Δεκ 5, 2017 ·\nΜια φορά κάποιος ζήτησε απ’ το Θεό ενα λουλούδι και μια πεταλούδα. Ο Θεός όμως αντί γι’ αυτά Του έδωσε ένα κάκτο και μια κάμπια. Αυτό στεναχώρησε τον άνθρωπο. Δεν μπόρεσε να καταλάβει, γιατί δεν πήρε αυτό που ζήτησε. Είπε μέσα του, λοιπόν: -Ο Θεός έχει να νοιαστεί για τόσους ανθρώπους… Και αποφάσισε να μην ζητήσει εξηγήσεις. Μετά από λίγο καιρό πήγε να κοιτάξει αυτά που του είχαν δοθεί και τα ‘χε ξεχάσει. Προς έκπληξή του, απ’ τον αγκαθωτό και άσχημο κάκτο.Είχε φυτρώσει ένα όμορφο λουλούδι. Και η άσχημη κάμπια είχε μεταμορφωθεί σε μια υπέροχη πεταλούδα. Ο ΘΕΟΣ τα κάνει πάντα όλα σωστά! Ο τρόπος που ενεργεί είναι ΠΑΝΤΑ ο καλύτερος, ακόμα κι αν σε μας φαίνεται λανθασμένος. Αν ζήτησες από το Θεό κάτι και πήρες κάτι διαφορετικό, δείξε Του ΕΜΠΙΣΤΟΣΥΝΗ. Μπορεί\nΗ χρονιά που γεννηθήκαμε παίζει μεγάλο ρόλο στην ζωή μας. Αλλά το πιο σημαντικό είναι το τελευταίο ψηφίο. Διάφορα στοιχεία αντιπροσωπεύουν αυτόν τον αριθμό. Υπάρχουν 5 στοιχεία: Αέρας, Φωτιά, Γη, Ξύλο και Νερό. Αυτά τα στοιχεία λένε πολλά για τον χαρακτήρα κάποιου, τις συνήθειές του και πολλά άλλα πράγματα.Εσείς τι χρονιά γεννηθήκατε; Διαλέξτε το τελευταίο ψηφίο σας και βρείτε σε ποιο στοιχείο αντιστοιχεί. Για παράδειγμα, εάν η χρονιά σας είναι 1987, τότε διαλέξτε το 7. Αυτό είναι το στοιχείο της φωτιάς. #1. Μέταλλο(0-1) Οι εκπρόσωποι του στοιχείου αυτού έχουν πολύ δυνατό χαρακτήρα και αντοχή. Είναι ανεξάρτητοι και πρόθυμοι να κάνουν μόνοι τους πράγματα. Θέλουν να ζουν αρμονικά και έχοντας αγάπη στην ζωή τους. Ξέρουν ακριβώς τι θέλουν και θα κάνουν τα πάντα για να\nΣχεδιάσαμε ένα εβδομαδιαίο μενού για σένα που δεν έχεις χρόνο να μαγειρέψεις ή που θέλεις να φας κάτι εύκολο στη δουλειά – χωρίς να χαλάσεις τη διατροφή σου. Ακολούθησέ τη και χάσε δύο κιλά γρήγορα και χωρίς στερήσεις, απολαμβάνοντας αυτό που λαχταράς περισσότερο: το ψωμί! Το ψωμί αποτελείται κυρίως από υδατάνθρακες (50-70 γραμμ. κάθε 100 γραμμ., ανάλογα με τον τύπο), λίγες πρωτεΐνες (9-12 γραμμ.) και ελάχιστα λιπαρά (από 0,4 έως το πολύ 5,8 γραμμ.). Όσον αφορά άλλα θρεπτικά στοιχεία, είναι φτωχό σε μεταλλικά στοιχεία, βιταμίνες (με την εξαίρεση των βιταμινών του συμπλέγματος Β) και αντιοξειδωτικά. Πρέπει, επομένως, η διατροφή σου να εμπλουτίζεται με κρέας, ψάρια, αλλαντικά, αβγά, τυρί, που ισορροπούν την ανεπαρκή περιεκτικότητα σε πρωτεΐνες και σου παρέχουν ασβέστιο και σίδηρο, κ\nΕίναι καιρός τώρα που αισθάνεστε μονίμως λυπημένοι. Ότι δεν είστε ο εαυτός σας και δεν απολαμβάνετε τη ζωή. Οι φίλοι σας σάς λένε ότι θα περάσει, αλλά εσείς απομακρύνεστε και πιστεύετε ότι δεν θα καταφέρετε να βγείτε από το αδιέξοδο. Αναρωτιέστε αν πάσχετε από κλινική κατάθλιψη; Υπάρχει τρόπος να το καταλάβετε. Τα παρακάτω 5 σημάδια δείχνουν ότι η κατάθλιψή σας είναι σοβαρή και ήρθε η ώρα να αναζητήστε τη βοήθεια ειδικού: Δεν μπορείτε να σηκωθείτε από το κρεβάτι ή τον καναπέ Πόσο χρόνο περνάτε στον καναπέ ή στο κρεβάτι; Δεν είστε κουρασμένοι, αλλά σας τρομάζει ακόμη και η ιδέα να σηκωθείτε; Μένετε όλη μέρα κλεισμένοι στο σπίτι χαζεύοντας τηλεόραση και αισθάνεστε χαμένοι; Αυτή η συνήθεια είναι ένας σημαντικός δείκτης κατάθλιψης. Δεν έχετε κανένα ενδιαφέρον για τις αγαπημένες σας\nΑν αγαπάς το make up όσο κι εμείς, τότε θα ανυπομονείς να μάθεις πρώτη όλες τις τάσεις που θα πρωταγωνιστήσουν την χρονιά που μας έρχεται, για να μπορέσεις να τις υιοθετήσεις asap και να εντυπωσιάσεις. Υπάρχουν πολλά make up look και διαφορετικά μακιγιάζ που θα σε κάνουν να ανανεωθείς και να ξεχωρίσεις. Mε έμπνευση απευθείας από ταcatwalk και τα παρασκήνια των show των πιο μεγάλων σχεδιαστών, ταμεγαλύτερα make up trends του 2018, αυτά που θα βλέπουμε παντού την επόμενη σεζόν και ήδη από τώρα έχουν κάνει την εμφάνιση τους σε περιοδικά και σε λίγο έξω στο δρόμο, θα κλέψουν τα βλέμματα με πολύ πολύ κομψό τρόπο και απαράμιλλο στυλ. Επιπλέον θα αναδείξουν τα χαρακτηριστικά και το πρόσωπο μας. Έτσι με αέρα τοπ μόντελ θα τα καλωσορίσουμε και θα τα δοκιμάσουμε! Εμείς εντοπίσαμε τα τέσσερα βα\nΗ απόγνωση αποτυπώνεται στη φωνή της, Μέσα από το τρέμουλο της αγωνίας για επιβίωση, βγαίνει με δυσκολία. Η μάνα με τα 10 παιδιά και τα 40 εγγόνια από το Ηράκλειο ,που μίλησε το πρωί στο Ράδιο Κρήτη και τον Λευτέρη Βαρδάκη, κάνει το σταυρό της, αν και ο «γολγοθάς» που ανεβαίνει από τη γέννηση των παιδιών της μέχρι σήμερα είναι πάντα ανηφορικός. Και όμως προσπάθησε, πόνεσε, πείνασε αλλά κατάφερε να δώσει στην κοινωνία ένα μάθημα. Μάθημα ζωής για όλους εκείνους που πραγματικά το μόνο που δεν σκέφτονται είναι το πώς μεγαλώνει κάποιος 10 παιδιά και 40 εγγόνια. Μεγάλα πλέον, οικογενειάρχες προσπαθούν να ζήσουν τις δικές τους οικογένειες και τώρα η μάνα και γιαγιά αγωνιά για το πώς, μέσα στην λαίλαπα της οικονομικής «φωτιάς» που καίει την Ελλάδα, θα καταφέρει να πάρει μια τυρόπιτα στην\nΗ διατροφή της Ντορέττας Παπαδημητρίου για τέλειο σώμα!\nΗ Ντορέττα Παπαδημητρίου διαθέτει ένα από τα ωραιότερα σώματα της ελληνικής showbiz. Η ίδια μίλησε στο περιοδικό Ciao για τη διατροφή της και συγκεκριμένα αποκάλυψε: «Το πρωί επιλέγω συνήθως ένα τοστ ή ένα σαντουιτσάκι. Το μεσημέρι θα φάω κανονικά ό,τι φαγητό φτιάχνω για τα παιδιά, αλλά όχι μεγάλη ποσότητα, και το βράδυ θα ξαναφάω αλλά πιο λίγο. Ενδιάμεσα σίγουρα θα τσιμπήσω ένα φρούτο ή γιαούρτι ή κριτσίνι ή κάτι τέτοιο. Αποφεύγω τηγανητά και γλυκά το βράδυ, αλλά μέσα στη μέρα αν θέλω να φάω κάτι τέτοιο το κάνω, απλώς τρώω πολύ λίγο. Δεν αφήνω ποτέ το στομάχι άδειο πάνω από 3 ώρες. Γλυκά δεν τρώω γενικά, γιατί δεν μου αρέσουν κιόλας. Βάζω μαύρη ζάχαρη, τρώω μαύρο ψωμί και δεν χρησιμοποιώ πολλές σάλτσες στα φαγητά, ειδικά λευκές. Πίνω πολύ νερό, αλκοόλ ελάχιστο, με ένα ποτήρ\nΑν το σπουδαιότερο δώρο που λάβατε το 2016 ήταν ο ερχομός του μωρού σας τότε έχετε έναν παραπάνω λόγο για να γιορτάζετε τα φετινά Χριστούγεννα! Το αγγελούδι σας έχει φέρει στη ζωή σας φως, χαρά και πολλές εκπλήξεις που δεν είχατε ποτέ μέχρι σήμερα φανταστεί. Κάτι αρχίζετε να «ψυλλιάζεστε», όμως, όταν πλησιάζουν τα Χριστούγεννα… Το παρακάτω βίντεο περιγράφει με τον πιο ακριβή και ξεκαρδιστικό τρόπο τι πραγματικά σημαίνει να είναι Χριστούγεννα, να έχεις στολίσει και να υπάρχει, ταυτόχρονα, στο σπίτι ένα μωρό… πηγή : mama365\nΑπό τη Διεύθυνση Δίωξης Ηλεκτρονικού Εγκλήματος της Ελληνικής Αστυνομίας διερευνήθηκε υπόθεση, που αφορούσε παράβαση του νόμου για τη χρήση από τρίτους τίτλων, εμβλημάτων και μέσων των Σωμάτων Ασφαλείας και σχηματίστηκε σχετική δικογραφία τακτικής διαδικασίας. Ειδικότερα, σύμφωνα με καταγγελίες, ψεύτικο προφίλ στο Facebook, παρουσιαζόταν ως το επίσημο προφίλ της Διεύθυνσης Δίωξης Ηλεκτρονικού Εγκλήματος, χρησιμοποιώντας το έμβλημα της Υπηρεσίας, ενώ προέτρεπε τους πολίτες να αποστέλλουν προσωπικά μηνύματα με καταγγελίες τους, προφανώς ως μέσο αλίευσης προσωπικών στοιχείων των εξαπατημένων. Άμεσα πραγματοποιήθηκαν όλες οι ενδεδειγμένες ενέργειες για την ενημέρωση του κοινωνικού δικτύου σχετικά με την πλαστότητα του επίμαχου προφίλ, ενώ η Εισαγγελία Πρωτοδικών Αθηνών διέταξε\nΌταν με έφερε απ’ το μαιευτήριο σπίτι η μαμά μου, η αδερφή μου με κοίταξε κι αναστέναξε γιατί δεν απέκτησε αδερφό όπως ήθελε. Ήμουν άσχημο, έκλαιγα κι όλο απαιτούσα την προσοχή όλων. Δεν ήταν και το καλύτερό της κι είχε τα δίκια της. Σε ποιον θα άρεσε να χάσει το μονοπώλιο του ενδιαφέροντος και να αναγκαστεί να επωμιστεί την ευθύνη του να προσέχει το νεότερο μέλος; Όμως, εμφανίστηκα κι άλλαξα την ζωή τους για πάντα με τον τρόπο που μόνο ο Βενιαμίν μιας οικογένειας μπορεί. Με έκαναν το λίγο πιο χαϊδεμένο, εκείνο που πρέπει να προσέχουν και να φροντίζουν, εκείνο που πάντα θα είναι «το μικρό» ακόμα κι αν πήρε πτυχίο, βρήκε δουλειά, ζει πια με τον σύντροφό του και κοντεύει τα 30. Όσο και να μεγαλώσουμε, τα μικρότερα παιδιά στην οικογένεια, δεν παύουμε να είμαστε «οι μικροί» κι αυτό είναι\nΆργησες ή ξέχασες να απαντήσεις σε μια κλήση ή μήνυμα; Κάθε ζώδιο θα το πάρει διαφορετικά. Δες παρακάτω τις αντιδράσεις των ζωδίων όταν θέλουν να επικοινωνήσουν και συναντούν εμπόδια. Κριός: Σε παίρνει 2195 φορές τηλέφωνο κι όταν το απαντήσεις και τον ρωτήσεις τι στο καλό τον τσίμπησε, θα προσποιηθεί ότι ανησύχησε μην τυχόν κι έχεις πάθει κάτι, ή μήπως έχεις χάσει το τηλέφωνο σου (ή το δικό του)! Ταύρος: Περιμένει υπομονετικά για 23 χρόνια και μετά αποφασίζει να σου στείλει άλλο ένα SMS, αν και το θεωρεί υπερβολή… Δίδυμος: Σε έχει ήδη ξεχάσει κι έχει στο μεταξύ στείλει 32098 SMS ανά την Υδρόγειο… Καρκίνος: Καλεί ασθενοφόρο, γιατί είναι πεπεισμένος ότι κάτι κακό σου έχει συμβεί! Λέων: Θεωρεί ότι τον έφτυσες και σε έχει ήδη διαγράψει από το τηλέφωνο του! Παρθένος: Αρχίζει


Η τελευταία αλητεία... - Ας Μιλήσουμε Επιτέλους\n1/27/2015 10:58:00 π.μ.\nΤο blog δεν σκόπευε να ξανασχοληθεί μαζί του τόσο γρήγορα (γιατί να ασχολείται άλλωστε κανείς με έναν τελειωμένο), αλλά το γνήσια αντιδημοκρατικό και αήθες αυτό ανθρωπάκι έσπασε όλα τα ρεκόρ της πολιτικής κακοήθειας και μικρότητας.\nΤούτη την ώρα που ο λαός παίρνει δυό ανάσες ανακούφισης, οι προδότες βυσσοδομούν και απεργάζονται παρέα με τους τοκογλύφους τρόπους να πριονίσουν την βούληση του λαού, να φέρουν σε αδιέξοδο την χώρα, να συνεχίσουν την μεγάλη ληστεία εις βάρος της χώρας και των πολιτών.\nΠρέπει να δείξουμε δυναμικά αλληλέγγυοι στην νέα κυβέρνηση, όσο τουλάχιστον κι αυτή τιμά τις προεκλογικές, λαϊκές και αντιμνημονιακές της δεσμεύσεις.\nΉταν ένα μήνυμα προς τα αφεντικά τους και μιά προειδοποίηση για μας!...\nΜιχαήλ 27 Ιανουαρίου 2015 - 1:31 μ.μ.\nΑξίζει τον κόπο να διαβάσει κανείς τις ανοησίες που γράφει το (για πόσο ακόμη, άραγε;) σαμαρικό antinews. Καμμία σχέση ο τίτλος με την δήλωση της Σπυράκη, η οποία βεβαίως καταλήγει να λέει ανοησίες.\nΔεν μπορώ να τούς καταλάβω εκεί στην ΝΔ, δεν μπορούν να βρουν έναν εκπρόσωπο της προκοπής; Μετά την Βούλτεψη, τώρα η Σπυράκη;\nΣΩΖΩΝ ΚΩΜΙΑΚΙΤΗΣ 28 Ιανουαρίου 2015 - 3:08 μ.μ.\nΓια τον Αντωνάκη τον Σαμαρά μιλαμε γιανα μην μπερδευόμαστε!!!


ΕΝΟΡΙΟΝ: Οδηγός επιβίωσης για τους νέους φοιτητές\nΤο σχολείο έχει επιτέλους τελειώσει. Ένας νέος κύκλος ξεκινάει για τη ζωή πολλών νέων ατόμων. Στην πορεία αυτή υπάρχουν πολλές δυσκολίες, ιδίως σε περιόδους οικονομικής ύφεσης. Είναι γνωστό πως η φοιτητική ζωή μένει σε όλους αξέχαστη. Πρέπει λοιπόν να είστε προετοιμασμένοι για να ζήσετε τόσο οικονομικά όσο και άνετα. Το flowmagazine.gr παραθέτει κάποιες συμβουλές και πληροφορίες για την αρχή της φοιτητικής σας ζωής.\nΑρχικά σημαντικό ρόλο παίζει η περιοχή στην οποία έχετε περάσει. Εάν το εκπαιδευτικό ίδρυμα είναι στην περιοχή την οποία μένετε τότε η ζωή σας δεν θα αλλάξει δραματικά. Αυτό που θα σας συμβουλεύαμε θα ήταν να φροντίζετε οι ίδιοι για τα έξοδά σας, σαν να ζείτε σε μια άλλη πόλη, έτσι ώστε να ξεφύγετε από τη νοοτροπία του σχολείου και την εξάρτηση από τους γονείς. Εάν πάλι έχετε περάσει σε κάποια άλλη πόλη, φροντίστε αρχικά να βρείτε σπίτι για ενοικίαση κοντά σε μέσα μαζικής μεταφοράς. Για παράδειγμα εάν έχετε περάσει στην Αθήνα ψάξτε για διαμερίσματα σε περιοχές κοντά σε κάποιο σταθμό του Μετρό ή του τραίνου. Τέτοιες περιοχές στην Αθήνα που μπορείτε να βρείτε σχετικά φθηνά φοιτητικά σπίτια είναι οι Αμπελόκηποι και η περιοχή του Ζωγράφου λόγω της κοντινής απόστασης από την Πανεπιστημιούπολη.\nΤο κόστος ενοικίασης για ένα φοιτητικό σπίτι είναι κατά μέσο όρο 350 με 400 ευρώ. Πολλοί είναι και αυτοί που συγκατοικούν για να μειώσουν το κόστος τόσο του ενοικίου όσο και των υπόλοιπων λογαριασμών. Όσον αφορά στους λογαριασμούς μεγάλη προσοχή πρέπει να δοθεί στις εταιρείες σταθερής τηλεφωνίας και internet που θα επιλέξετε. Ειδικά το internet είναι απαραίτητο στον σύγχρονο φοιτητή σχετικά με σημειώσεις, ενημερώσεις, εγγραφές και βαθμολογίες της σχολής του. Το κόστος για σταθερή τηλεφωνία και internet ποικίλει ανάλογα με το πακέτο που θα επιλέξετε. Ένας μέσος όρος είναι στα 20 ευρώ το μήνα.\nΠολλές ενοικιαζόμενες κατοικίες για φοιτητές είναι επιπλωμένες. Για όσους όμως ψάχνουν για έπιπλα και ηλεκτρικές συσκευές, πάντα υπάρχουν ευκαιρίες. Κυρίως φοιτητές που έχουν τελειώσει τις σπουδές τους βάζουν τις συσκευές και τα έπιπλα που χρησιμοποιούσαν σε αγγελίες σε πολύ καλές τιμές. Εάν πάλι δεν θέλετε κάτι μεταχειρισμένο υπάρχουν πάντα τα πολυκαταστήματα επίπλων, στα οποία μπορείτε να βρείτε οικονομικές αλλά και μοντέρνες λύσεις. Για να επιπλώσετε με νέα έπιπλα ένα δωμάτιο θα σας στοιχίσει περίπου στα 400-500 ευρώ (κρεβάτι, τραπεζαρία και γραφείο). Για ηλεκτρικές συσκευές προτιμήστε μικρές και χρηστικές συσκευές ώστε να μην επιβαρύνετε την τσέπη σας (π.χ. μικρό φουρνάκι 70 ευρώ). Επίσης εάν θέλετε να αποφύγετε τα έξοδα αυτά αλλά και τις π ολλές χρονοβόρες δουλειές του σπιτιού, υπάρχουν πάντα οι αλυσίδες καθαριστηρίων - πλυντηρίων που έχουν ειδικές προσφορές για φοιτητές (π.χ. 5 κιλά ρούχα 5 ευρώ).\nΈνα από τα μεγαλύτερα προβλήματα του Έλληνα φοιτητή είναι αυτό του φαγητού. Ελάχιστοι-ες ξέρουν να μαγειρεύουν καλά σε ηλικία 18 ετών. Πολλοί είναι αυτοί που στην πορεία των χρόνων μαθαίνουν. Μια κατηγορία φοιτητών είναι και όσοι παίρνουν συσκευασμένα τα φαγητά από το σπίτι και τα ξαναζεσταίνουν. Μεγάλη κατανάλωση από φοιτητές έχουν τα fast food. Γρήγορα και φθηνά διευκολύνουν τη ζωή ενός φοιτητή. Επειδή όμως κάποιες φορές καταντάνε βαρετά και επίσης δεν είναι πολύ υγιεινά υπάρχει και η λύση της φοιτητικής λέσχης ή των φοιτητικών εστιατορίων. Εκεί μπορείτε να έχετε πολύ πιο οικονομική σίτιση με κανονικά γεύματα που δεν ξεπερνούν τα 7-8 ευρώ την ημέρα (πρωινό, μεσημεριανό, βραδινό). Το μόνο τους μειονέκτημα είναι πως τα ωράρια λειτουργίας και σερβιρίσματος είναι αυστηρά.


Λαθροθήρας στο αυτόφωρο για αντίσταση και πρόκληση σωματικών βλαβών σε θηροφύλακα – dasarxeio.com\nΑρχική σελίδα › Θήρα › Λαθροθήρας στο αυτόφωρο για αντίσταση και πρόκληση σωματικών βλαβών σε θηροφύλακα\nΤην Τετάρτη 15 Ιανουαρίου 2020, ο θηροφύλακας της Κυνηγετικής Ομοσπονδίας Κρήτης-Δωδεκανήσου που δραστηριοποιείται στην περιοχή της Σητείας, μαζί με τον θηροφύλακα του Κυνηγετικού Συλλόγου Σητείας, περιπολούσαν στην ευρύτερη περιοχή του Μόχλου, Δήμου Σητείας. Στις 18:30 περίπου αντιλήφθηκαν στην τοποθεσία «Μιναρέ» να λαμβάνει χώρα παράνομη θήρα λαγού με προβολέα κατά τη διάρκεια της νύχτας.\nΚατάφεραν να προσεγγίσουν το σημείο και να εντοπίσουν το άτομο που επιδιδόταν στην παράνομη πράξη, το οποίο αρνήθηκε τον έλεγχο και μάλιστα αντιστάθηκε, προκαλώντας σωματικές βλάβες στον Ομοσπονδιακό Θηροφύλακα. Τελικά ακινητοποιήθηκε και συνελήφθη και η υπόθεση έχει πάρει το δρόμο της δικαιοσύνης, μέσω της αυτόφωρης διαδικασίας.\n‹ Δύο σημαντικές αρχές του Κτηματολογικού Δασικού Δικαίου και μια υφέρπουσα\nΟι “μετρητές” των πουλιών! ›\nTags: Κυνηγετική Ομοσπονδία Κρήτης-Δωδεκανήσου, Λαθροθηρία, Λαθροκυνηγοί\n18/01/2020 • 4:09 μμ\nΚι αλλού υπάρχουν λαθροθήρες αλλά έλεγχοι ΔΕΝ γίνονται. Αν και λαθροθηρία σημαίνει πως κυνηγώ κρυφά . Στην Αχαΐα όλα γίνονται φανερά !!!! 😥\nΑπάντηση σε pantelis\tΑκύρωση απάντησης


Microsoft Ελλάς: στοχεύοντας στη μεγιστοποίηση της εμπειρίας των πελατών της — InfoCom\nBy Δημήτρης Θωμαδάκης on\t 02/11/2018 Στελέχη\nΠροσανατολισμένη στην εξυπηρέτηση των μεγάλων επιχειρήσεων, αλλά και του Δημοσίου Τομέα, η Microsoft Hellas προχωρά σε οργανωτικές αλλαγές. Οι ομάδες του Δημόσιου Τομέα και Μεγάλων Επιχειρήσεων, ενώνουν τις δυνάμεις τους υπό την ηγεσία του κ. Θεοδόση Μιχαλόπουλου, ο οποίος μέχρι πρόσφατα κατείχε τον τίτλο του Διευθυντή Πωλήσεων Μεγάλων Πελατών στη Microsoft για την Ελλάδα, την Κύπρο και τη Μάλτα.\nΑπό το νέο του ρόλο ως Διευθυντής Πωλήσεων Μεγάλων Επιχειρήσεων & Δημόσιου Τομέα για την Ελλάδα, την Κύπρο και τη Μάλτα, αναμένεται να συμβάλλει στην αποτελεσματικότερη λειτουργία της εταιρείας και στον ψηφιακό μετασχηματισμό των πελατών της.\nPrevious ArticleΤο Huawei Mate 20 Pro διαθέσιμο στην Ελληνική αγορά\nNext Article Motorola: ο Θανάσης Μαυριδόπουλος νέος Country Manager για Ελλάδα και Κύπρο


afgiotis-summer21, peche melba, ΓΙΩΤΗΣ, Παγωτό, Ροδάκινα\n500 γρ. κόκκινα βατόμουρα κατεψυγμένα\nΕτοιμάζουμε το Μίγμα για Παγωτό με γεύση Καϊμάκι ΓΙΩΤΗΣ σύμφωνα με τις οδηγίες στη συσκευασία του και το βάζουμε στην κατάψυξη να παγώσει.\nΓια τα ροδάκινα: Χαράζουμε κατά μήκος τη βανίλια και ξύνουμε τα σποράκια της με ένα μαχαιράκι. Τα ρίχνουμε σε μια κατσαρόλα με το νερό και ½ φλιτζάνι από τη ζάχαρη. Βράζουμε το σιρόπι σε μέτρια φωτιά, ανακατεύοντας συνεχώς μέχρι να λιώσει η ζάχαρη. Κατόπιν δυναμώνουμε τη φωτιά και βράζουμε για 5 λεπτά ακόμα.\nΒάζουμε τα ροδάκινα στην κατσαρόλα με το σιρόπι, σκεπάζουμε με καπάκι και σιγοβράζουμε για 5 λεπτά, μέχρι να μαλακώσουν τα ροδάκινα. Τα βγάζουμε με τρυπητή κουτάλα, τα αφήνουμε να κρυώσουν και τα μεταφέρουμε στο ψυγείο σκεπασμένα.\nΑφήνουμε τα βατόμουρα να ξεπαγώσουν και τα πολτοποιούμε στο μπλέντερ. Περνάμε τον πολτό τους από λεπτή σήτα για να συγκρατήσει τα σποράκια και τον μεταφέρουμε σε κατσαρολάκι. Προσθέτουμε την υπόλοιπη ζάχαρη και βράζουμε τη σάλτσα μέχρι να δέσει. Την αφήνουμε να κρυώσει και τη διατηρούμε στο ψυγείο μέχρι να σερβίρουμε το γλυκό.\nΓια το σερβίρισμα: Βάζουμε σε κάθε μπολ 1-2 μπάλες παγωτό, προσθέτουμε δύο μισά ροδάκινα και περιχύνουμε με τη σάλτσα από βατόμουρο.\nΤip: Εάν θέλουμε μπορούμε να γαρνίρουμε το γλυκό μας και με ροζέτες από Garni Βανίλια ΓΙΩΤΗΣ που ετοιμάζουμε με 200ml γάλα και σύμφωνα με τις οδηγίες της συσκευασίας του.


«Ανήκω σε μια γενιά από ηλίθιους» – Το κείμενο γροθιά στο στομάχι ενός 16χρονου που πρέπει όλοι να διαβάσουν - peiraxtiri.gr\nBy Teaser\t On Ιούλ 12, 2020\nΜία γενιά από ηλίθιους: Ένας νέος αποφάσισε να γράψει τις απόψεις του σε ένα εξαιρετικά γραμμένο κείμενο. Το νεαρό παιδί είναι ηλικίας 16 ετών και το ίδιο περιέγραψε αναλυτικά πώς έχουν τα πράγματα στη δική του γενιά. Παρακάτω βρίσκεται το κείμενο, του 16χρονου νεαρού. Αναλυτικότερα:\nΜία γενιά από ηλίθιους: Πώς ξεκίνησε, το κείμενό του\n«Όσο και αν είναι επώδυνο για μένα, δυστυχώς ανήκω σε αυτήν τη γενιά. Αναφέρομαι βεβαίως στη γενιά ανθρώπων που έχουν γεννηθεί στην Ελλάδα την περίοδο από το 1998 και πάνω. Μια γενιά που μεγάλωσε με σύντροφο την τεχνολογία. Μία γενιά που πήρε τελείως διαφορετικό δρόμο από την προηγούμενη, μια πορεία που ίσως δεν είναι αναστρέψιμη. Τι συμβαίνει λοιπόν με αυτή τη νέα γενιά;\nΠοιος ή τι ευθύνεται τελικά για αυτήν την κατάληξη; Ευθύνεται η υπερβολική “δόση” τεχνολογίας που έχουν λάβει τα σημερινά παιδιά, χωρίς να γνωρίζουν πως να την χειρίζονται και να την αξιοποιούν ώστε να αποκομίσουν τα οφέλη της; Ή μήπως ευθύνεται η στάση και η διαπαιδαγώγηση των γονέων προς τα παιδιά; Γιατί σίγουρα δεν φταίει μόνο το διαδίκτυο και το Facebook για αυτήν τη κατάσταση που επικρατεί σήμερα. Γιατί πραγματικά είναι τρομακτική… Ας αρχίσουμε λοιπόν…\nΤα παιδιά της νέας γενιάς κρίνουν και κρίνονται με βάση την εξωτερική εμφάνιση και ΜΟΝΟ. Έχουν δώσει τεράστια βαρύτητα στο πως φαίνονται και στο πως δείχνουν, όχι στο πως πραγματικά είναι! Δεν ενδιαφέρονται για την καλλιέργεια του ψυχικού τους κόσμου, της κριτικής τους σκέψης και της δημιουργικότητας τους και δεν δέχονται εύκολα το διαφορετικό. Δεν βάζουν στόχους, δεν έχουν όνειρα και οράματα για τη ζωή τους».\nΜία γενιά από ηλίθιους: Πώς συνέχισε, το κείμενό του\n«Αντιθέτως, επιζητούν μόνο την κοινωνική αποδοχή, συμμερίζοντας τις απόψεις και ακολουθώντας τα στερεότυπα της μάζας. Ασχέτως αν αυτές τους εκφράζουν ή όχι! Πάρτε για παράδειγμα … Βλέπεις όλα τα σημερινά παιδιά σαν “μαζικοποιημένα zombie” να ακολουθούν την κάθε ανόητη και ανούσια μόδα (ξέρουν τι κάνουν αυτοί που τις πλασάρουν), προσπαθώντας να το παίξουν κάποιοι που στα αλήθεια δεν είναι!\nΔεν το φιλτράρουν από τον εγκέφαλο τους και δεν σκέφτονται, αν πράγματι αυτή η μόδα αποτελεί ένα μέσο έκφρασης για αυτούς. Την ακολουθούν επειδή το ίδιο πράττει και η μάζα, και έτσι γνωρίζουν ότι θα λάβουν κοινωνική αποδοχή από τους πολλούς. Κάτι τέτοιο φυσικά αποτελεί μεγάλη αδυναμία και σοβαρό πλήγμα για την προσωπικότητας τους, σε μια ηλικία όπου μπαίνουν οι βάσεις για την διαμόρφωση της.\n(εύκολη επιρροή = μια κυβέρνηση αθλίων με πολίτες πρόβατα και έχω και χίλια άλλα παραδείγματα). Όχι πως τώρα δεν είμαστε πρόβατα, αλλά αυτό δεν αφορά το παρόν θέμα. Για όσους θέλουν να πάρουν μία γεύση από αυτήν την κατάσταση, απλά επισκεφτείτε τον δημοφιλή ιστόχωρο κοινωνικής δικτύωσης,Facebook. Γιατί ΔΕΝ νοείται σημερινό παιδί χωρίς να κατέχει λογαριασμό στο Facebook. Ποζεριά, Καγκουριά, check – in όπου στο γ@μημένο κόσμο βρίσκονται, με την μόνη τους αγωνία να είναι για τον αριθμό των likes που θα λάβουν. Δεν προβληματίζονται για τίποτα στη ζωή τους, και η διανοητική τους κατάσταση έχει φτάσει να είναι ισάξια ενός κούτσουρου».\nΜία γενιά από ηλίθιους: Πώς έκλεισε, το κείμενό του\n«“Η τεχνολογία ξεπέρασε την ανθρώπινη αλληλεπίδραση ” όπως είπε και ο Αϊνστάιν. Τα σημερινά παιδιά δεν μπορούν να συναισθανθούν αληθινά,αφού η ανθρωπιά τους έχει χαθεί. Δυστυχώς η μέρα που ανέφερε ο Αϊνστάιν έχει φτάσει: “Ο κόσμος θα έχει μία γενιά από ηλίθιους”\nΊσως οι σκέψεις μου για την “ευλογημένη” αυτή γενιά σας φαίνονται σκληρές και απαισιόδοξες. Προσπαθώ απλά να είμαι ρεαλιστής. Μην ξεχνάτε πως εγώ τα ζω καθημερινά. Αλλά όποιο και αν είναι το πρόβλημα μπορούμε να το αλλάξουμε όλοι μαζί, γιατί ποτέ δεν είναι αργά. Καλώ και τα ίδια τα παιδιά που έχουν λίγο μυαλό, να σκεφτούν και προβληματιστούν για όλη αυτή τη κατάσταση. Μπορεί τώρα να εκφράζω τα παράπονα μου κατ’ αυτόν το τρόπο, αλλά θα προσπαθήσω όπως μπορώ να βοηθήσω και να αφυπνίσω τους συνομήλικους μου (τους φίλους μου τουλάχιστον). Το ίδιο να πράξετε και εσείς!\nΥ.Γ. Δεν αναφέρομαι σε όλα τα παιδιά της γενιάς, γιατί γνωρίζω ότι υπάρχουν και εξαιρέσεις. Αναφέρομαι στη μάζα, δηλαδή στους πιο πολλούς. Και ούτε εγώ το παίζω πιο έξυπνος από αυτούς. Ίσως να είμαι λίγο πιο αφυπνισμένος!\nΥ.Γ.2 Δεν είμαι ΚΑΤΑ του Facebook. Και εγώ ο ίδιος κατέχω λογαριασμό, αλίμονο. Είμαι κατά όλης αυτής της κατάστασης που επικρατεί εκεί».\n[ΤΟ ΑΚΟΥΣΑΜΕ ΚΑΙ ΑΥΤΟ] «Ερωτεύτηκα την ίδια γυναίκα με τον άντρα μου»\nΣχολικά κυλικεία και πανδημία – Πως θα ζήσουμε εμείς;\nΜετάνιωσα που άφησα τον άντρα μου για έναν πιτσιρικά!


Τραγικός θάνατος 13χρονης σε Λούνα Πάρκ - kampanianews\nΤραγικός θάνατος 13χρονης σε Λούνα Πάρκ\n31 Αύγουστος 2019 31 Αύγουστος 2019 - by kampanianews - Leave a Comment\nΓια άγνωστους μέχρι στιγμής λόγους, η 13χρονη γλίστρησε από τη θέση της και βρέθηκε από μεγάλο ύψος στη βάση άλλου παιχνιδιού\nΠαρά τις προσπάθειες των γιατρών και του νοσηλευτικού προσωπικού το κορίτσι έχασε την μάχη που έδινε για να κρατηθεί στη ζωή\nΤραγωδία σημειώθηκε το βράδυ της Παρασκευής (30/8) στον Αλμυρό του Βόλου, όπου ένα 13χρονο κορίτσι που πήγε για να διασκεδάσει στο λούνα παρκ της εμποροπανήγυρης στην περιοχή, τραυματίστηκε θανάσιμα μετά από δυστύχημα που συνέβη στις εγκαταστάσεις των παιχνιδιών.\nΤο τραγικό περιστατικό συνέβη λίγο πριν από τις 23:00, όταν το 13χρονο κορίτσι αποφάσισε να ανέβει σ’ ένα παιχνίδι αλλά για άγνωστους μέχρι στιγμής λόγους, γλίστρησε από τη θέση της και βρέθηκε από μεγάλο ύψος στη βάση άλλου παιχνιδιού.\nΤο παιδί μεταφέρθηκε στο Κ.Υ.Αλμυρού όπου παρά τις προσπάθειες των εφημερευόντων γιατρών και του νοσηλευτικού προσωπικού έχασε την μάχη που έδινε για να κρατηθεί στη ζωή.\nΟι αρχές προχώρησαν στη σύλληψη της ιδιοκτήτριας του λούνα παρκ.\nΣυγκλονίζουν οι λεπτομέρειες της τραγωδίας\nΗ τραγωδία εκτυλίχθηκε λίγο πριν από τις 23:00 χθες (30/8) κι ενώ το παιχνίδι «χαλί» του λούνα παρκ ήταν γεμάτο από κόσμο. Μικροί και μεγάλοι είχαν ανεβεί στο παιχνίδι που αναπτύσσει μεγάλη ταχύτητα και αναπηδάει, εκτοξεύοντας τους καθήμενους ανά τακτά χρονικά διαστήματα.\nΣύμφωνα με αυτόπτη μάρτυρα που επικαλείται το e-thessalia.gr, ενώ η περιστροφή πλησίαζε στο τέλος της, το «χαλί» ανέπτυξε μεγάλη ταχύτητα, είτε λόγω βλάβης, είτε λόγω λανθασμένου χειρισμού από τον χειριστή του, με αποτέλεσμα οι καθήμενοι να τρομοκρατηθούν και να αρχίσουν να ουρλιάζουν. Το ίδιο έκαναν και οι γονείς μικρών παιδιών, που παρακολουθούσαν το παιχνίδι από το έδαφος. Κάποια στιγμή, η άτυχη κοπέλα εκσφενδονίστηκε από το κάθισμά της, από μεγάλο ύψος και κατέπεσε με σφοδρότητα στα κάγκελα διπλανού παιχνιδιού, με αποτέλεσμα να τραυματιστεί θανάσιμα.\nΟι αυτόπτες μάρτυρες τρομοκρατήθηκαν και «πάγωσαν» στην εικόνα. «Κρατούσα την κόρη μου με τα δυο μου χέρια που μελάνιασαν, για να μην εκσφενδονιστεί», δήλωσε στη «Θ» η αυτόπτης μάρτυρας που ανέφερε πως θα κάνει καταγγελία κατά του ιδιοκτήτη του παιχνιδιού. Στο σημείο έσπευσαν γιατροί από το Κέντρο Υγείας Αλμυρού, πυροσβεστικό όχημα, οι πυροσβέστες του οποίου απεγκλώβισαν το κορμί της 13χρονης από τα κάγκελα, καθώς και περιπολικό με αστυνομικούς του τοπικού Τμήματος.\nPrevious Article Αποχαιρετιστήριο μήνυμα Ευθύμιου Φωτόπουλου Δημάρχου Δήμου Δέλτα\nNext Article Με το δεξί ο Ολυμπιακός Κυμίνων 1-0 τον Παύλο Μελά.


Ο ΧΑΦΙΕΣ: «Σε «θερμό» επεισόδιο με την Τουρκία θα είμαστε μόνοι μας»\n«Σε «θερμό» επεισόδιο με την Τουρκία θα είμαστε μόνοι μας»\nΗ δήλωση αυτή ανήκει στον πρώην υπουργό Εθνικής Άμυνας, Ευάγγελο Αποστολάκη\nΛίγο πριν τις εθνικές εκλογές του Ιουλίου ο τότε υπουργός Εθνικής Άμυνας, Ευάγγελος Αποστολάκης, είχε κάνει μια δήλωση που είχε προκαλέσει αίσθηση…\nΉταν η περίοδος όπου η Τουρκία είχε κλιμακώσει την προκλητικότητα και την επιθετική ρητορική της τόσο κατά της Ελλάδας και της Κύπρου όσο και κατά της ΕΕ. Και η αλήθεια είναι ότι εκ τότε δεν έχει αλλάξει κάτι… Το αντίθετο μάλιστα… Ο Erdogan, με αφορμή την επίθεση στη Συρία, απείλησε την ΕΕ ότι θα ανοίξει τα σύνορα και θα στείλει 3,6 εκατ. πρόσφυγες, ενώ έχει θέσει τουρκικής μειονότητας και (!) στα Δωδεκάνησα.\nΣε ερώτηση, λοιπόν, εάν η Ελλάδα έχει λάβει διαβεβαιώσεις, είτε από τους Αμερικανούς, είτε από τους Ευρωπαίους, ότι στην περίπτωση ενός θερμού επεισοδίου θα έχει και έμπρακτη στήριξη, ο Ευάγγελος Αποστολάκης είχε απαντήσει ότι «δεν υπάρχει τέτοια υπόσχεση, ούτε τέτοια υπόθεση προς το παρόν, αλλά εγώ έχω ξαναπεί ότι όταν θα χρειαστεί να κάνουμε κάτι, ας υπολογίζουμε κατ’ αρχήν ότι θα είμαστε μόνοι μας».\nΓια την ιστορία να σημειώσουμε ότι εκ τότε, οι ΗΠΑ άναψαν το πράσινο φως για την τουρκική επίθεση στην Τουρκία, παρ’ όλο που -τώρα τελευταία- ο Trump το αρνείται και -καμιά φορά- απειλεί την Τουρκία ότι θα της επιβάλει κυρώσεις και ότι θα της καταστρέψει την οικονομία.\nΒέβαια, ο Erdogan συνεχίζει ακάθεκτος, απτόητος, ασταμάτητος. Άλλωστε δεν έχει δείξει και ποτέ ότι το αυτί του ιδρώνει από τις απειλές…\nΗ Ευρωπαϊκή Ένωση, από την άλλη; Απλός παρατηρητής. Πέραν από κάτι δηλώσεις και συμφωνίες που καταδικάζουν την τουρκική επίθεση δεν έχει υπάρξει ουσιαστική αντίδραση…\nΤο ΝΑΤΟ; Στηρίζει ανοιχτά και απροκάλυπτα τον Erdogan… Τουλάχιστον δύο φορές, ο γγ του ΝΑΤΟ, Jens Stoltenberg, έκανε δηλώσεις που κάποιος κακεντρεχής θα μπορούσε να πει ότι στηρίζουν τη στάση της Τουρκίας. «Κανένα άλλο μέλος του ΝΑΤΟ δεν έχει υποφέρει τόσο πολύ από τρομοκρατικές επιθέσεις, δεν είναι τόσο πολύ εκτεθειμένο στην αστάθεια, στη βία, στην αναταραχή από τη Μέση Ανατολή, δεν φιλοξενεί τόσο πολλούς πρόσφυγες, όσο η Τουρκία» δήλωσε μεταξύ άλλων.\nΚαι μπορεί κάποιος να πει ότι όλα αυτά ισχύουν για την περίπτωση της Συρίας (που δεν είναι μέλος ούτε της ΕΕ ούτε του ΝΑΤΟ), είναι όμως σίγουρος ότι δεν υπάρχει κίνδυνος να δικαιωθεί ο κ. Αποστολάκης;;;\nDefence-point.gr: Κύπρος: Ύποπτο κρούσμα κορωναϊού διερευνά το υπουργείο Υγείας


Λευκά Όρη Archives - ΔΡΟΜΟΙ ΖΩΗΣ\nTag: Λευκά Όρη\nΠάχνες – Λευκά Όρη.\nΤα πολλά λόγια είναι φτώχεια !! Η υψηλότερη κορυφή του ορεινού συγκροτήματος των Λευκών Ορέων. Πάχνες στα 2454μ από την Ανώπολη Σφακίων. Πορεία ιδιαίτερα εντυπωσιακή αλλά και απαιτητική με μεγάλη υψομετρική διαφορά. Πορεία που γίνεται πρώτη φορά… Ώρες πορείας 10:00 ΒΔ 4. Ημέρα Σάβαττο 06/10/2018. Ενδεικτική επιστροφή 23:00 Πληροφορίες – …\nEκδρομή – Λευκά Όρη, Κορυφή Πάχνες 12/8/2017 Σύλλογος “Δρόμοι Ζωής” Ίσως για λίγα μέτρα… ίσως και όχι… είναι οι δύο κορυφές, η μία με την υπερήφανη και ξακουστή ονομασία της – Ψηλορείτης, και η άλλη με την μεγαλοπρέπεια των απέραντων κορυφογραμμών που την περιβάλουν – Πάχνες. Έτσι λοιπόν ο Σύλλογος …


«Πάλι καλά που μείνατε απ’ έξω» – Sport24 Πάτρας\n«Πάλι καλά που μείνατε απ’ έξω»\nΚαι κάπου εκεί, ανάμεσα στις ερωτήσεις που έκαναν οι -δεκάδες- συγκεντρωμένοι δημοσιογράφοι μπροστά από τον Τόνι Πάρκερ στο χθεσινό μίτινγκ των Γάλλων με τα media, ακούγεται από τα χείλη του η λέξη Grece. Λίγα λεπτά αργότερα, ο σταρ των Σπερς τέθηκε και στη δική μας διάθεση.\n«Είναι πραγματικά κρίμα που η Ελλάδα δεν κατάφερε να περάσει στα προημιτελικά. Ηταν ένα από τα φαβορί και εμείς περιμέναμε ότι θα ήταν από τις ομάδες που θα έμπαιναν στα μετάλλια» μας είπε ο Γάλλος, ενώ νωρίτερα μιλώντας στους συμπατριώτες του είχε φέρει την Ελλάδα ως παράδειγμα για το γεγονός ότι πρόκειται για μία πολύ δύσκολη και παράξενη διοργάνωση, όπου έρχονται τα πάνω κάτω. Ο Πάρκερ δεν ξέχασε να αναφερθεί και στον Βασίλη Σπανούλη με τον οποίο συνέφαγε το βράδυ της θλιμμένης (για την ελληνική ομάδα) Δευτέρας.\n«Τον ξέρω πολλά χρόνια και τον εκτιμώ πάρα πολύ. Ηταν και άτυχη η Ελλάδα, διότι τραυματίστηκε ο Βασίλης στο σημείο που η ομάδα σας έβρισκε τον ρυθμό της και έπαιζε εξαιρετικά. Εκανε ό,τι μπορούσε, έπαιξε, πάλεψε, είναι εξαιρετικός παίκτης, αλλά ο τραυματισμός του δεν τον βοήθησε να είναι αυτός που έπρεπε» πρόσθεσε ο Πάρκερ. «Εσείς οι δημοσιογράφοι μείνατε, αλλά έφυγε η ελληνική ομάδα από το Ευρωμπάσκετ» είπε ο Μπορίς Ντιό (εξαιρετικός τύπος), για να ολοκληρώσει χαριτολογώντας: «Κι αυτό δεν με στεναχωρεί καθόλου. Καλό για εμάς είναι. Οπως πριν από κάποια χρόνια ήσασταν καλύτεροι από εμάς, έτσι κι εμείς δουλέψαμε, προσπαθήσαμε πολύ και τώρα βρισκόμαστε σε καλύτερο επίπεδο. Ωστόσο, θα πρέπει να συνεχίσουμε, διότι πρέπει να ξεπεράσουμε και την Ισπανία πια».\nΟι έξαλλοι Σέρβοι και ο Μπόγιαν από το Μόσταρ\nΣε αναμμένα κάρβουνα κάθονται τις τελευταίες ώρες οι Σέρβοι. Αιτία αποτελεί το γεγονός ότι από προχθές το βράδυ και μετά την ήττα των Ισπανών από τους Ιταλούς κυκλοφόρησε η φήμη ότι οι «φούριας ρόχας» επέλεξαν αντίπαλο τους Σέρβους και ηττήθηκαν με πρόθεση. Βέβαια, από την εικόνα του αγώνα τούτο δεν προκύπτει, καθώς 6 λεπτά πριν από το τέλος του αγώνα ήταν μπροστά με 13 πόντους και στο φινάλε αστόχησαν (όχι επίτηδες) σε πολλές βολές. Οι Σέρβοι, πάντως, σε κάθε περίπτωση είναι έξαλλοι και περιμένουν πώς και πώς τους Ισπανούς, με τον Ντούσαν Ιβκοβιτς να λέει: «Σίγουρα δεν τους περιμέναμε ως αντίπαλο στα προημιτελικά».\nΕνας χαμός όμως γίνεται και στην Κροατία, στη ώρα που σχεδόν ουδείς πίστευε ότι η ομάδα του Γιασμίν Ρέπεσα θα είχε τόσες ελπίδες για πρόκριση στην ημιτελική φάση αντιμετωπίζοντας την Ουκρανία. Αναμένονται περισσότεροι από πέντε χιλιάδες άνθρωποι στην «Αρένα Στόζιτσε» για τον προημιτελικό της Κροατίας, ενώ από τη γενέτειρα του Μπόγιαν Μπογκντάνοβιτς, το Μόσταρ (όπου γεννήθηκε ο Ντούσαν Μπάγεβιτς), ένα πούλμαν θα ταξιδέψει για τη Λιουμπλιάνα.\n«Λυπάμαι για τον Ζήση»\nΟι Ιταλοί έκαναν τη μισή δουλειά. Και την πιο δύσκολη για αυτούς. Αν είχαν καταφέρει να κερδίσουν τους Κροάτες και όχι τους Ισπανούς, η τύχη της ελληνικής ομάδας ίσως να ήταν διαφορετική σε αυτό το τουρνουά. «Δεν μπορώ να πω κάτι γι’ αυτό. Το μόνο που σκέφτομαι είναι ότι πραγματικά λυπάμαι για τον Νίκο Ζήση που έκανε καταπλητικό τουρνουά. Τον ξέρω πολλά χρόνια, από τότε που έπαιζε στην Ιταλία, και θα του άξιζε κάτι περισσότερο. Ειλικρινά λυπάμαι για αυτόν» είπε ο Μάρκο Μπελινέλι, που για την ελληνική ομάδα τόνισε… «Ηταν ξεκάθαρα μία πολύ μεγάλη έκπληξη. Ποιος το περίμενε; Κανείς! Ούτε εγώ φυσικά. Αλλά έτσι είναι ο αθλητισμός. Ηταν μία ομάδα έτοιμη να πάρει μετάλλιο και τελικά έφυγε πολύ νωρίτερα».\nΠροηγούμενο άρθρο Ενα «ηφαίστειο» στον Παναιτωλικό\nΕπόμενο άρθρο ΑΤΡΟΜΗΤΟΣ ΑΧΑΪΑΣ: Η πρώτη συνέντευξη του Κώστα Βαβάτσικου\nΣαμπέγια: «Περήφανος για τους παίκτες μου»\nΞεκίνησε η προετοιμασία για τον Παναιγιάλειο\nΤρικούβερτο γλέντι τίτλου στην πισίνα!\nΣυνελήφθη αυτός που πέταξε την κροτίδα στο ΠΑΟΚ – Άρης


Modern trends in cross-cultural management in tourism and the challenges of the 21st century\nΑΝΤΩΝΙΟΥ-ΜΠΙΡΜΠΙΛΟΠΟΥΛΟΥ ΠΤYXIΑΚΗ ΕΡΓΑΣΙΑ.pdf (1.134Mb)\nTPSH::Διοίκηση και Οργάνωση::Διοίκηση και Οργάνωση Επιχειρήσεων ; TPSH::Τουρισμός\nΤουρισμός ; Πολιτισμός ; Θρησκείες ; Πολιτιστικός τουρισμός ; Διαπολιτισμικό μάνατζμεντ ; Πολιτισμικές μαύρες τρύπες ; Ισορροπία εργασιακής-οικογενειακής ζωής\nΑρχικά, η εργασία αυτή ασχολείται με τις σύγχρονες τάσεις του διαπολιτισμικού management στον τουρισμό. Έπειτα γίνεται ανάλυση του τουριστικού management διεθνώς. Γίνεται εκτενής αναφορά στις θρησκείες και τον τρόπο που επηρεάζουν τον πολιτισμό. Ασχολείται ουσιαστικά, με τον τουρισμό, το κίνητρο ισορροπίας εργασίας ζωής και τις πολιτισμικές μαύρες τρύπες.


ΑΕΚ κατά... Γκόντα! - Onsports.gr\nOnsports Team\t19 Απριλίου 2016, 21:48\nΑΕΚ κατά... Γκόντα!\nΚαυστική ανακοίνωση για τη διαιτησία εξέδωσε η ΑΕΚ.\nH διοίκηση της ΑΕΚ (AEK B.C.) ανακοινώνει, ότι:\nΕδώ και καιρό είχε μείνει μακριά από κάθε είδους αντίδραση, από φιλοσοφία. Η στάση αυτή εκλήφθηκε κάποτε ως αδυναμία. Η διοίκηση της ΑΕΚ μέσα σε σύντομο χρονικό διάστημα αισθάνεται, όμως, την ανάγκη να εκφράσει τη δυσφορία της για πρόσωπα και πράγματα.\nΗ ΑΕΚ πριν από λίγες ημέρες έλαβε μία απόφαση, που αφορά στην ευρωπαϊκή πορεία της. Η απόφαση αυτή ελήφθη έπειτα από περισυλλογή και διαβουλεύσεις διαρκείας στο εσωτερικό της, όπως απεδείχθη κι από τον χρόνο, που ελήφθη η απόφαση.\nΗ ΑΕΚ έκρινε, ότι η απόφαση αυτή είναι σύννομη με τις ιστορικές παρακαταθήκες της ομάδας, τις ιδιαίτερες περγαμηνές της, τις προοπτικές που ανοίγονται, τους αγωνιστικούς στόχους της και τις φιλοδοξίες των εκατομμυρίων οπαδών της.\nΣε κάθε περίπτωση, η ΑΕΚ γνώριζε καλά, ότι αυτή η επιλογή της θα προκαλούσε αντιδράσεις και ενδεχομένως «παράπλευρες απώλειες». Δεν περιμέναμε, ωστόσο, ότι αυτές οι αντιδράσεις θα «εμφανιστούν» με τέτοια εκδικητικότητα, με τέτοια σφοδρότητα, με τέτοιο απύθμενο μένος κατά της ομάδας μας.\nΗ ΑΕΚ διαμαρτύρεται έντονα (και) για τη μεθοδευμένη και στοχευμένη «επίθεση», που δέχεται από τη διαιτησία. Για λόγους σεβασμού στις αρχές και στους θεσμούς, κυρίως όμως για λόγους σεβασμού προς το άθλημα της Καλαθοσφαίρισης, η ΑΕΚ επέλεξε να ακολουθήσει την οδό της προάσπισης του αθλητικού ιδεώδους και το δρόμο του υγιούς ανταγωνισμού, τόσο σε οικονομικό, όσο και σε αγωνιστικό επίπεδο, αποδεχόμενη ότι οι νίκες και οι ήττες διαμορφώνονται εντός αγωνιστικών χώρων, πολλάκις και από ανθρώπινα λάθη.\nΗ ΑΕΚ είναι υποχρεωμένη, ωστόσο, να πατάξει όλους όσοι διαμορφώνουν αποτελέσματα. Είναι αδιανόητο οι «δράστες» να μην τιμωρούνται από τους τοποτηρητές της Διαιτησίας (ΚΕΔ) αλλά κι από τους θεματοφύλακες του αθλήματος (ΕΟΚ), παράλληλα δε να προκαλούν το κοινό αίσθημα κρυμμένοι πίσω από το δήθεν «τεκμήριο αληθείας» του Φύλλου Αγώνα.\nΗ διοίκηση της ΑΕΚ γνωστοποιεί, ότι ο κύριος Γκόντας, πρώτος διαιτητής της αναμέτρησης με ΠΑΟΚ της 16/04/16, μετά την κακή εις βάρος της ομάδας μας απόδοσή του, απέδειξε «αντιενωσίτικο» μένος και μετά την αναμέτρηση, καθώς: Ψευδώς αποδίδει στους οπαδούς μας ενέργεια απειλής εναντίον του με στόχευση στην απειλή της ζωής του κι ότι επίσης ψευδώς αποδίδει εις βάρος αθλητή μας την τέλεση του αδικήματος της εξύβρισης. Υπάρχουν κι άλλα θέματα στα οποία θα αναφερθούμε προσεχώς.\nΗ ΑΕΚ θα συνεχίσει την προσπάθεια, που καταβάλλει για να αλλάξει πεπερασμένες νοοτροπίες στο ελληνικό μπάσκετ. Η ΑΕΚ επέστρεψε δυνατή κι αυτό ενδεχομένως φόβισε όσους είχαν μάθει σε παγιωμένες καταστάσεις. Η ΑΕΚ θα συνεχίσει τη δική της προσπάθεια για πλήρη επανένταξη και στην κορυφή του ευρωπαϊκού μπάσκετ, εντός και εκτός αγωνιστικών χώρων.


Δύο νέα Camper van από τη Nissan – Newsbeast\nΔύο νέα Camper van από τη Nissan\nΠάρτε μια γεύση από τα «αυτοκινούμενα» σπίτια\nΗ Nissan παρουσιάζει δύο νέα οχήματα τύπου Camper στο Σαλόνι Αυτοκινήτου της Μαδρίτης στην Ισπανία.\nΤο εσωτερικό του NV300 Camper μπορεί να μεταμορφωθεί σε σπίτι για τέσσερα άτομα χάρη σε μια ανυψούμενη οροφή, όπου μπορούν να καθίσουν γύρω από το τραπέζι και να απολαύσουν το γεύμα τους. Υπάρχει δυνατότητα παρασκευής φαγητού μέσα στο όχημα, χάρη στην κουζίνα του που διαθέτει ψυγείο, νεροχύτη και εγκατάσταση νερού και αερίου.\nΤο βράδυ, τα αυτοκινούμενα «σπίτια» μπορούν να μετατραπούν σε άνετα υπνοδωμάτια, ενώ η διαμόρφωση του NV300 επιτρέπει την ύπαρξη ενός δεύτερου διπλού κρεβατιού στην ανυψούμενη οροφή.\nΤo καινοτόμο influencer marketing της Nissan, 75 χρόνια πριν γεννηθεί το Instagram\n• Τo καινοτόμο influencer marketing της Nissan, 75 χρόνια πριν γεννηθεί το Instagram\n• Υψηλό το κόστος από το κλείσιμο των εργοστασίων της Nissan στη Βαρκελώνη


Στο Ισραήλ για τριμερή και με Κύπρο αλλά και επαφές ο Πρόεδρος της Βουλής των Ελλήνων - Non Stop Journal\nHomeΕπικαιρότηταΣτο Ισραήλ για τριμερή και με Κύπρο αλλά και επαφές ο Πρόεδρος της Βουλής των Ελλήνων\nΣτο Ισραήλ για τριμερή και με Κύπρο αλλά και επαφές ο Πρόεδρος της Βουλής των Ελλήνων\n24 Ιανουαρίου 2017 Argyris Επικαιρότητα, Κόσμος\nΕπίσημη επίσκεψη στο Ισραήλ αρχίζει σήμερα ο Πρόεδρος της Βουλής των Ελλήνων Νίκος Βούτσης, όπου θα συμμετάσχει και σε τριμερή συνάντηση με τον Πρόεδρο της Βουλής των Αντιπροσώπων της Κύπρου Δημήτρη Συλλούρη αλλά και τον Πρόεδρο της Κνέσετ Γιούλι Έντελσταϊν.\nΣτο πλαίσιο της επίσκεψης ο κ. Βούτσης θα συναντηθεί με τον Ισραηλινό Πρόεδρο Ρεουβέν Ρίβλιν, θα έχει ξεχωριστή συνάντηση με τον κ. Έντελσταϊν, αλλά και με τον αρχηγό της ισραηλινής αντιπολίτευσης Ισαάκ Χέρτζογκ και την επικεφαλής και τα μέλη της Κοινοβουλευτικής Ομάδας Φιλίας Ισραήλ – Ελλάδας Αγιελέτ Ναχμίας – Βέρμπιν.\nΑπό παλαιστινιακής πλευράς, ο Πρόεδρος της ελληνικής Βουλής θα συναντηθεί με τον Παλαιστίνιο Πρόεδρο Μαχμούντ Αμπάς, με τον Γενικό Γραμματέα της ΟΑΠ Σάεμπ Ερακάτ, και με ομάδα μελών του Παλαιστινιακού Κοινοβουλίου υπό τον Αζάμ αλ Άχμαντ. Τέλος θα έχει συνάντηση και με τον Πατριάρχη Ιεροσολύμων και πάσης Παλαιστίνης κ. Θεόφιλο Γ’.\nΗ επίσκεψη του κ. Βούτση στο Ισραήλ θα ολοκληρωθεί στις 26 Ιανουαρίου.\nΥΠΕΞ: H Ημέρα Μνήμης του Ολοκαυτώματος υποδεικνύει το καθήκον για δράση ενάντια στη μισαλλοδοξία\nΔιεθνές σεμινάριο κατά του εξτρεμισμού στο πλαίσιο της Κυπριακής Προεδρίας στο ΣτΕ


Strasbourg - Monaco | 01/09/2019\nΔημοσιεύτηκε Κυριακή, 01 Σεπτεμβρίου 2019 12:54\nΓια την 3η αγωνιστική της League 1 το Στρασβούργο υποδέχεται την Μονακό.\nΑπό εντός έδρας ήττα με 2-0 από την Ρεν προέρχεται το Στρασβούργο, πληρώνοντας το γεγονός πως είχε πολλές αλλαγές στην ενδεκάδα της. Είδε την αντίπαλο της να παίρνει κεφάλι στο σκορ στο 16΄, είχε την ευκαιρία να ισοφαρίσει από τα 11 μέτρα αλλά ο αντίπαλος τερματοφύλακας απέκρουσε το πέναλτι και όλα τελείωσαν όταν στο δεύτερο μέρος δέχτηκε και δεύτερο τέρμα. Και δεν έφτανε αυτό μόνο καθώς μεσοβδόμαδα στον επαναληπτικό των play offs του Europa League δεν μπόρεσε να διασφαλίσει το υπέρ της 1-0 του πρώτου ματς, ηττήθηκε με 3-0 και έμεινε από νωρίς εκτός διοργάνωσης.\nΠαραμένει χωρίς νίκη η Μονακό στο πρωτάθλημα καθώς την περασμένη εβδομάδα έμεινε στην ισοπαλία 2-2 στην εντός έδρας αναμέτρηση με την Νιμ. Ήταν ανώτερη στο πρώτο μέρος, διάστημα στο οποίο απέκτησε προβάδισμα δύο τερμάτων όμως όταν στις αρχές της επανάληψης έμεινε με 10 παίχτες κατέρρευσε με αποτέλεσμα να δεχτεί την ισοφάριση, κινδυνεύοντας μάλιστα με τρίτο γκολ. Είναι φανερό πως οι πολλές καλοκαιρινές μεταγραφές επηρεάζουν την απόδοση της και θα χρειαστεί χρόνο για να «δέσει» ενώ προβληματισμό έχει δημιουργήσει το γεγονός πως και στα 3 πρώτα ματς έχει δεχτεί κόκκινη κάρτα.\nΤο Σρασβούργο δεν έχει ξεκινήσει καλά το πρωτάθλημα, αναζητά την πρώτη του νίκη ενώ προέρχεται και από το ματς και το ταξίδι μεσοβδόμαδα στην Γερμανία. Και η Μονακό αναζητά το πρώτο της τρίποντο αλλά πείθει περισσότερο και μόνο από αφέλεια δεν έχει πανηγυρίσει ακόμα την νίκη. Θεωρώ πως οι Μονεγάσκοι έχουν τον πρώτο λόγο στην σημερινή αναμέτρηση.\nΠρόταση : Στρασβούργο – Μονακό 2 με απόδοση 2.62 της Stoiximan.\nΤελευταία τροποποίηση στις Κυριακή, 01 Σεπτεμβρίου 2019 20:23\nΚυριακή, 01 Σεπτεμβρίου 2019 18:00


resistance69: O καθρεύτης\nαναδημοσίευση από την εφημερίδα Κόντρα στις 30 Ιουλίου\nΤι είναι ο ο 32χρονος Αντερς Μπέρινγκ Μπρέιβικ, που σκόρπισε τον όλεθρο στη Νορβηγία; Ενας ψυχοπαθής δολοφόνος, λένε οι πολλοί. Δεν γίνεται, πρέπει να είσαι ψυχοπαθής για να σκοτώσεις εν ψυχρώ τόσο κόσμο, ειδικά νέα παιδιά. Βολική ερμηνεία. Βάζεις και λίγη αντιρατσιστική-αντιναζιστική σάλτσα και το έδεσμα είναι έτοιμο προς κατανάλωση από τις λαϊκές μάζες.\nΑν θέλουμε, όμως, να θέσουμε τον δάχτυλον επί τον τύπον των ήλων, πρέπει να πούμε ότι η φονική μηχανή του Οσλο δεν είναι παρά ο καθρέφτης στον οποίο πρέπει να δουν το πρόσωπό τους οι ευρωπαϊκές κοινωνίες, οι αποχαυνωμένες από την αστική προπαγάνδα, οι συνηθισμένες να βολεύονται με τα ψίχουλα που τους πετούν οι αφεντάδες τους και να αδιαφορούν μπροστά στα εγκλήματα της υπερεκμετάλλευσης του λεγόμενου «τρίτου κόσμου» και των φονικών πολέμων με τους οποίους αυτή η υπερεκμετάλλευση εξασφαλίζεται και στηρίζεται.\nΜέχρι τώρα, οι «πολιτισμένες» κοινωνίες της Δύσης εξεγείρονταν κάθε φορά που κάποια μαχητική ομάδα, στο όνομα των θυμάτων της καθημαγμένης Ανατολής, χτυπούσε μαζικά μέσα στην καρδιά των μητροπόλεών τους. Πότε στη Νέα Υόρκη, πότε στο Λονδίνο, πότε στη Μαδρίτη. «Τι φταίμε εμείς για την πολιτική των κυβερνήσεών μας;» έλεγαν και έτρεχαν να βρουν καταφύγιο κάτω από τις προστατευτικές φτερούγες των κρατών, που τα διοικούσαν οι ίδιες κυβερνήσεις. Ετσι στερεώθηκε το δόγμα της συλλογικής ενοχής, που εμφανιζόταν σαν συλλογική αθωότητα.\nΤώρα, το νόμισμα έδειξε την άλλη όψη του. Δεν ήταν κάποιο κομάντο της Αλ-Κάιντα που σκόρπισε το θάνατο, αλλά «ένας απ’ αυτούς». Ο οποίος θεώρησε ότι παραείναι ανεκτικές οι κοινωνίες, παραείναι ανεκτικά τα κράτη. Ο Μπρέιβικ δεν είναι παρά ο Αδωνις με πολυβόλο. Δεν είναι παρά η ακραία μορφή του ρατσισμού και της ακροδεξιάς. Των φαινομένων που εκτρέφονται από την κυρίαρχη πολιτική και χάρη στην ανοχή, τον ωχαδερφισμό και τον ατομικισμό των δυτικών κοινωνιών. Εξέθρεψαν το ρατσισμό και την ακροδεξιά χρησιμοποιώντας τα ως πολιορκητικό κριό ενάντια στα στίφη των μεταναστών και των προσφύγων, που φτάνουν εξαθλιωμένοι στις χώρες της Δύσης, και τώρα αυτός ο πολιορκητικός κριός στράφηκε εναντίον τους. Επαθαν το ίδιο με τον δόκτορα Φρανκεστάιν και το τέρας που αυτός δημιούργησε.\nΑς το ξακαθαρίσουμε μια και καλή. Οι πολυπολιτισμικές παπάρες δεν δίνουν λύση στο πρόβλημα, γιατί δεν είναι παρά μια σύγχρονη μορφή φιλανθρωπίας απέναντι στον «ξένο» που εξακολουθεί να παραμένει ξένος. Ολ’ αυτά αναπτύσσονται πάνω στο έδαφος της κυρίαρχης πολιτικής που χωρίζει τους «ξένους» σε νόμιμους και παράνομους, σε ανεκτούς και υπεράριθμους-μη ανεκτούς. Τα εμπορεύματα και τα κεφάλαια κυκλοφορούν ελεύθερα, οι άνθρωποι όμως κυκλοφορούν υπό τον περιορισμό της «χωρητικότητας» των δυτικών κρατών. Και μάλιστα οι άνθρωποι που αυτά τα κράτη, με την πολιτική και τις επεμβάσεις τους, τους στερούν τη δυνατότητα να ζήσουν στοιχειωδώς ανθρώπινα στην πατρίδα τους.\nΟ αγώνας πρέπει να είναι διμέτωπος. Οχι μόνο ενάντια στις ακραίες ρατσιστικές-ακροδεξιές τάσεις, αλλά και ενάντια στην κυρίαρχη πολιτική που τροφοδοτεί και γιγαντώνει αυτές τις τάσεις, οι οποίες δεν αποτελούν παρά την ακραία έκφρασή της. Κι αυτός ο αγώνας δεν είναι ούτε πολιτισμικός ούτε ηθικός. Είναι (πρέπει να είναι) αγώνας ταξικός. Αγώνας για την ενότητα της εργατικής τάξης, ανεξάρτητα από εθνική καταγωγή, χρώμα, θρησκεία. Μόνο στη βάση της ταξικής ενότητας όλων των εκμεταλλευόμενων μπορεί να δοθεί αγώνας ενάντια στο ρατσισμό και τις διακρίσεις κατά των «ξένων». Ολα τα υπόλοιπα είναι –στην καλύτερη περίπτωση– άσφαιρα πυρά.\nΑναρτήθηκε από vag69 στις 4:15 μ.μ.\nΗ ΕΞΕΓΕΡΣΗ ΣΤΗΝ ΑΓΓΛΙΑ ΕΞΑΠΛΩΝΕΤΑΙ! ΣΕ ΕΠΑΝΑΣΤΑΤΙΚ...\nΗ ΕΡΓΑΤΙΚΗ ΕΞΕΓΕΡΣΗ ΣΤΗΝ ΘΕΣΣΑΛΟΝΙΚΗ ΤΟ 1936


Βρίσκεστε:Ατέχνως»Απόψεις»Δουλειά δεν είχε ο διάβολος…\nΑπό herko στο\t Ιάν 20, 2015 Απόψεις\nΓράφει η Μαρία του 19ου //\nΔιαβάζουμε αναλύσεις περί συνεργασιών, περί κακών ηγεσιών, περί τακτικής, περί της προεκλογικής υστερικής επιδίωξης αυτοδυναμίας…\nΟ Διάβολος έχει την τιμητική του, ο Μαρξ και ο Λένιν περιφέρονται παντού. Στο τσιτωμένο χαμόγελο της Ντορούλας, στο συνέδριο του ΣΕΒ, στο απανταχού διαβρωμένο οπορτουνάτο… Θα είχαν κάθε δικαίωμα να σηκωθούν από τους τάφους τους, αμφότεροι, αλλά δεν πέθαναν ποτέ…\nΟ φτωχοδιάβολος Ρωμιός, εν τω μεταξύ, κρυώνει, πεινάει, έχει χρέος (γιατί είναι ωραίος), αναστενάζει και είναι μικρός ο κόσμος για να χωρέσει τον αναστεναγμό του…\nΤην Λενινιστική αντίληψη για την πλειοψηφία οι οπορτουνιστές δεν την κατάλαβαν ποτέ, αν πιστέψουμε τον ίδιο τον Ίλιτς που είπε:\n«Αυτήν ακριβώς τη διαλεκτική ποτέ δεν μπόρεσαν να την καταλάβουν οι προδότες, οι χοντροκέφαλοι και σχολαστικοί της Β΄ Διεθνούς: το προλεταριάτο δεν μπορεί να νικήσει αν δεν κατακτήσει με το μέρος του την πλειοψηφία του πληθυσμού. Αλλά να περιορίζεις ή να εξαρτάς την κατάκτηση αυτή από την απόκτηση της πλειοψηφίας των ψήφων στις εκλογές μέσα σε συνθήκες κυριαρχίας της αστικής τάξης σημαίνει αθεράπευτη βλακεία ή καθαρή εξαπάτηση των εργατών».\nΑθεράπευτα βλάκες δεν είναι οι «διαβασμένοι». Αν ήταν θα δήλωνε η Ραχήλ πως θα εκτυπώσει ευρώ; Θα διεξήγαγε ο Τσουκαλάς έρανο για τις τράπεζες;\nΘα μου πεις αυτοί δεν είναι οπορτουνιστές. Λες να είναι βλάκες απλά;\nΔύσκολο να απαντήσεις σε αυτό το ερώτημα.\nΕύκολα όμως διαπιστώνεις πως είναι πρόθυμοι συλλήβδην να εξαπατήσουν τους εργαζόμενους…\nΠότε λέτε δλδ θα ξεκινήσει η ελπίδα να έρχεται;\nΗ ελπίδα δεν έχει ακινητοποιηθεί ποτέ όσο διαρκεί η ταξική πάλη.\nΠροχωρά ίσως με βήματα αργά αλλά σπρώχνει μπροστά τον τροχό της Ιστορίας.\nΑναπνέει, γιγαντώνεται, τρέφεται μέσα στα ταξικά συνδικάτα. Εκεί που χτυπά η καρδιά της εργατικής τάξης. Αναγεννιέται με την οργάνωση των αγώνων, προσηλωμένη, στο στόχο της. Να καταλάβει την εξουσία η εργατική τάξη.\nΟ Λένιν το είπε κι αυτό: «(Το Κόμμα) … να μην ξεχνά παράλληλα ότι τα συνδικάτα μένουν και θα μείνουν πολύ καιρό το απαραίτητο ‘’σχολείο του κομμουνισμού” και το προπαρασκευαστικό σχολείο για τους προλετάριους για να πραγματοποιήσουν τη δικτατορία τους…».\nΠροηγούμενη δημοσίευση Βενεζουέλα πατρίδα του Σιμόν Μπολίβαρ (Β’ Μέρος)\nΕπόμενη δημοσίευση «Έφυγε» η Λεονέλα Ινές Ρελίς Ντίας, πρωτοπόρα Κουβανή παιδαγωγός\nΈκλεισε ένας αιώνας\nΑστικά κόμματα, αστοί πολιτικοί…


Accessories: We are all Greeks / Υφασμάτινα σκουλαρίκια The Greeks #3\nΒρίσκεστε εδώ: Αρχική » Προϊόντα » Accessories » We are all Greeks / Υφασμάτινα σκουλαρίκια The Greeks #3\nΣτρογγυλά υφασμάτινα σκουλαρίκια καρφάκια, με γέμιση και τύπωμα. Ένα ιδανικό δώρο που συνδυάζει την ελληνική παράδοση με τον old school σχεδιασμό. Μοναδικό!\nΟ Καραγκιόζης, πρωταγωνιστής του Θεάτρου Σκιών, συμβολίζει τον μέσο Έλληνα σε άλλες εποχές: πονηρός, αγράμματος, φτωχός και εξαθλιωμένος. Οι Β612 ενσωματώνουν μια φιγούρα άρρηκτα δεμένη με την ελληνική παράδοση, σε ένα σετ ιδιαίτερων, πρωτότυπων σκουλαρικιών που ξεχωρίζουν!\nΟι δημιουργίες της ομάδας B612 είναι συνδυασμοί λέξεων, εικόνων και χρωμάτων που αντέχουν στο πέρασμα του χρόνου και μπορούν να προκαλούν έντονα συναισθήματα σε όποιον τις φοράει. Επικοινωνούν τα μηνύματά τους μέσα από σύμβολα και αξεσουάρ, ενώ προσεγγίζουν και σχολιάζουν θέματα που απασχολούν τη σημερινή Ελλάδα με το δικό τους τρόπο.\nΟ Καραγκιόζης αρχικά εμφανίστηκε στο Τούρκικο θέατρο Σκιών "Karagoz and Hacivat"\nΣχεδιασμένα και κατασκευασμένα στην Ελλάδα


koalakia: Πολλές φορές αναρωτήθηκα τι γίνεται όταν περνάμε από την ηλικία των άσπιλων, λευκών μας χρόνων στον κόσμο των μεγάλων\nΕγώ, ευτυχώς, ανήκω στους δεύτερους. Και λέω ευτυχώς, γιατί δε μπορώ καν να διανοηθώ ότι θα ζούσα αποκομμένη από αυτές τις αναμνήσεις. Θα’ μουν μισή, θα’ μουν κάποια άλλη. Γι’ αυτό και γράφω. Γιατί πολλές φορές νιώθω την ανάγκη να ρίξω τις σκέψεις μου στο χαρτί είτε για να τις ξορκίσω είτε για να τις κρατήσω καλά μέσα μου και να μην τις αφήσω να φύγουν ποτέ. Δεν είναι πάντα ξεκάθαρο γιατί θέλω να γράψω. Για να ξεχάσω ή για να βεβαιωθώ ότι θα θυμάμαι; Το μόνο σίγουρο είναι ότι δε μπορώ ν’ απέχω πολύ. Μου λείπει η σχέση μου με τις λέξεις. Μια σχέση ερωτική, άλλοτε λυτρωτική κι άλλοτε τυραννική σαν τη σχέση μ’ έναν εραστή που άλλες φορές σε πλημμυρίζει με ευτυχία κι άλλες σε γεμίζει οργή κι αγανάκτηση. Μένει όμως, πάντα μια αγάπη. Μόνο που δεν ξέρεις ποτέ αν αυτή η αγάπη θα συνεχίσει να ζει έστω κι αν η φωτιά της σιγοκαίει μέσα σου ή αν θα μείνουν απλά οι στάχτες της να σου θυμίζουν ότι κάποτε αγάπησες, αλλά πληγώθηκες ή πλήγωσες.\nΌλοι αποζητούν ένα καταφύγιο, κάπου να κουρνιάσουν όταν αισθανθούν ότι στη ζωή που ζουν δεν έχουν πια θέση τα όνειρα που έκαναν. Όνειρα ποτισμένα μ’ ένα πάθος που έσβησε, με μια ορμή που καταλάγιασε, με μια αίσθηση που με τα χρόνια μετατράπηκε σε ηττοπάθεια. Πού στρέφεται ο καθένας; Πού βρίσκει την παρηγοριά που θα χαϊδέψει τις πληγές του και θα τον γυρίσει για λίγο σ’ εκείνο το ευλογημένο συναίσθημα της ξενοιασιάς; Όταν χωνόταν στη μυρωμένη αγκαλιά της μητέρας και άφηνε τους φόβους του να ξεχειλίσουν, επειδή ήξερε ότι θα τους πάρει μακριά και θα τον προστατεύσει απ’ τους εφιάλτες; Όταν σήκωνε το βλέμμα στον ουρανό κι αντίκριζε το πρώτο χελιδόνι της άνοιξης, όταν άφηνε το γλυκό της αεράκι να του δροσίσει το πυρωμένο μέτωπο, όταν έτρεχε ανέμελα κυνηγώντας τα παιδικά του όνειρα λαχανιάζοντας, αλλά τόσο ευτυχισμένος που έφτανε ένα βήμα πιο κοντά τους; Όταν θυμάται τη γεύση του πρώτου φιλιού του, τις πεταλούδες που φτερούγιζαν στο στομάχι του όταν έβλεπε το αγαπημένο πρόσωπο, όταν ένιωθε την αγάπη να τον πλημμυρίζει στο σμίξιμο ψυχών και σωμάτων;\nΚάποτε άνοιξα ένα παραμύθι και ξεφυλλίζοντάς το ένιωσα τη γνώριμη εκείνη αγαλλίαση που ένιωθα κάθε βράδυ πριν κοιμηθώ και που τόσο μου’ χε λείψει. Γιατί πάντα στο τέλος η κακιά μάγισσα έχανε τη δύναμή της, η φωτιά του δράκου έσβηνε και απλωνόταν παντού η μαγεία της ομορφιάς και της καλοσύνης. Βεβαίως, υπάρχουν φορές που δίνω στα παραμύθια άλλες διστάσεις, ψάχνω σε βάθος κι ανακαλύπτω τα ψέματα που κρύβουν και που θόλωναν τον παιδικό μου νου, αλλά όλα αυτά πάντα στο πλαίσιο ενός κυνισμού απ’ τον οποίο δυστυχώς, δεν κατόρθωσα να ξεφύγω ούτε εγώ. Όταν όμως, νιώθω λιγάκι ευάλωτη, επηρεασμένη απ’ τον κυνισμό που λέγαμε, σβήνω το γκρι της πραγματικότητας κι επιστρέφω στο λευκό της αγνότητας και κάποτε -γιατί όχι;- στο κόκκινο των μετέπειτα χρόνων, των ερώτων και του πάθους.\nΕίναι στο χέρι μας να βάλουμε στη ζωή μας τα χρώματα που μας αρέσουν. Όποια κι αν είναι αυτά. Λευκό των αθώων γέλιων μας, άλικο της παθιασμένης φωτιάς που έκαιγε μέσα μας, κίτρινο των αστεριών, πορτοκαλί μιας χειμωνιάτικης νύχτας δίπλα σ’ ένα αναμμένο τζάκι, πράσινο της ελπίδας, μπλε του καθαρού, ασυννέφιαστου ουρανού ή μαύρο των μυστικών που κρατάμε μέσα μας…Και μπορούμε να το πετύχουμε μ’ οποιονδήποτε τρόπο. Σιγοτραγουδώντας έναν αγαπημένο σκοπό, χαμογελώντας όλο και πιο συχνά, αφήνοντας ένα δάκρυ να τρέξει χωρίς να ντραπούμε…Αγκαλιάζοντας τους δικούς μας ανθρώπους χωρίς προφανή λόγο, απολαμβάνοντας τη μυρωδιά του φρεσκοψημένου καφέ, κάνοντας μια βόλτα με τον εαυτό μας...Περπατώντας στη βροχή χωρίς ομπρέλα, βγάζοντας μια πραγματικά γελοία φωτογραφία ή ανοίγοντας το αγαπημένο μας παραμύθι και διαβάζοντάς το μέχρι ν’ αποκοιμηθούμε…Ή όπως εγώ, πιάνοντας μολύβι και χαρτί και πλάθοντας τους αφανείς ήρωες που μου κρατούν συντροφιά και πλαισιώνουν γλυκά τη μοναξιά μου…\nΈχουμε ξεχάσει να ζούμε πραγματικά; Καιρός ν’ απολαύσουμε τη ζωή με ένταση, με πάθος, με ορμητικότητα, με τρέλα, με αγάπη, με την ψυχή μας!


ΤΖΩΡΤΖ ΠΟΛΚ: ΧΡΕΟΣ ΓΙΑ ΤΗΝ ΑΛΗΘΕΙΑ / ΒΟΥΛΤΕΨΗΣ ΓΙΑΝΝΗΣ\nΓια τη δολοφονία του Τζωρτζ Πολκ έχουν εκδοθεί κατά καιρούς αρκετά βιβλία. Όλα αποτελούν αξιόλογες μαρτυρίες. Δηλαδή πηγές από τις οποίες μπορεί να αντλήσει ο ιστορικός περισσότερο ή λιγότερο αξιόπιστες πληροφορίες για μια συνολική ανάπλαση της ψυχολογίας και των συνθηκών μιας εποχής τραγικής για τη μεταπολεμική Ελλάδα. Δεν υποδύομαι ρόλο ιστορικού. Αυτό το βιβλίο είναι άλλη μία δημοσιογραφική μαρτυρία, υποκείμενη μαζί με άλλες σε ιστορικό έλεγχο. Η ίδια η Δικαιοσύνη, άλλωστε, παρά το τελευταίο απορριπτικό 3-2 του Ποινικού Τμήματος του Αρείου Πάγου, χρειάζεται άλλη μία θετική ψήφο για να εξοφλήσει το χρέος της. Θεωρώ ανθρώπινο το ότι εξακολούθησε να διστάζει. Και ας μου επιτραπεί να το αποδίδω στο ότι οι δικαστικοί του πρώτου βαθμού, που τότε χειρίσθηκαν την τακτική ανάκριση, έφθασαν κάποτε σε ανώτατα αξιώματα σταδιοδρομώντας παράλληλα, όπως ήταν φυσικό, με άλλους συναδέλφους τους. Και ναι μεν οφείλουμε όλοι να αναγνωρίσουμε ότι, καθώς αποκαλύπτουν τα δημοσιευόμενα αμερικανικά έγγραφα, τελούσαν στην υπόθεση αυτή υπό αφόρητη πίεση κατά την άσκηση των καθηκόντων τους, αλλά είχα και την ατυχία να διαπιστώσω αργότερα για άλλη μία φορά ότι όποιος δέχεται σε κάποια φάση την υποταγή, μπορεί και στο μέλλον να υποκύψει (ή να προσαρμοσθεί αυτοβούλως). Στον δημοσιογράφο Γρηγόρη Στακτόπουλο η Ελληνική Δικαιοσύνη οφείλει πάντα, ύστερα και από τον πικρό του θάνατο, αναγνώριση του ισόβιου μαρτυρίου του ως ηθική αποκατάσταση. Το οφείλει, άλλωστε, και στον εαυτό της, όπως έδειξε το σχετικά πρόσφατο 3-2. Αλλά και το ίδιο το Δικαστήριο που εδίκασε τότε την υπόθεση, με από της έδρας προεξάρχοντα τον Εισαγγελέα Εφετών Θεσσαλονίκης Παναγιώτη Κωνσταντινίδη, έχει αναγνωρίσει το χρέος αυτό με τη δήλωση: «Η υπόθεση δεν έκλεισε». Και με τη διαβεβαίωση ότι «θα συνεχισθούν οι ανακρίσεις». Οι οποίες δεν συνεχίσθηκαν. Όχι βέβαια από υπαιτιότητα του Στακτόπουλου. Αλλά εκείνων που ήθελαν όπως-όπως να «κλείσει».\nΠΡΟΛΟΓΟΣ: ΧΡΗΣΤΟΥ ΠΑΣΣΑΛΑΡΗ\nΕΡΕΥΝΑ ΤΗΣ «ΑΥΓΗΣ» ΣΤΗ ΘΕΣΣΑΛΟΝΙΚΗ\n1. «Αλλιώς παρουσιάσθηκε η υπόθεσις»\n2. Μουζενίδης και όχι Βασβανάς\n3. «Ουκ ην άλλως γενέσθαι»\n4. Ο Στακτόπουλος «περιγράφει»\n5. Κάτι που δεν ερευνήθηκε: Ήξερε Αγγλικά ο Μουζενίδης;\n6. Η αινιγματική ανταποκρίτρια\n7. Λυγμοί και άρνηση\n8. Στακτόπουλος: Νέα έκδοση\n9. Ο φάκελος «κρατούσε τον δολοφόνο»\n10. Ρέα και Ουίλλιαμ Πολκ\n11. Όλα τα πυρά κατά του «μικρού Πολκ»\n12. Ραντεβού με τον θάνατο\nΠροσαρτήματα στο Πρώτο Μέρος\n1. 1966: «Αμέσως ανακρίσεις!»\n2. Κενά του 1956\n3. Ο αδελφός επισκέπτεται τον αδελφό του «δολοφόνου»\n1977: ΝΤΟΚΟΥΜΕΝΤΑ ΑΝΑΤΡΕΠΟΥΝ ΤΑ «ΔΕΔΟΜΕΝΑ» ΤΗΣ ΔΙΚΗΣ. Η ΕΡΕΥΝΑ ΣΤΑ «ΕΠΙΚΑΙΡΑ»\nΘεσσαλονίκη καλεί Ουάσινγκτον\nΔιείσδυση στα άδυτα της ελληνικής τραγωδίας\nΕισαγγελεύς και Πρόξενος «έξω από τα δόντια»\nΗ Αμερική ήθελε όπως-όπως μια δίκη\nΌχι πολιτική δίκη ζητούσαν οι ΗΠΑ\nΗ «χαριστική βολή» σε έγγραφα εκτός δίκης\nΚ. Χατζηαργύρης: «Θα υπερασπίσω μέχρι τέλους την τιμή μου» (και ο κύκλος έκλεισε)\n2002: ΤΑ ΑΔΗΜΟΣΙΕΥΤΑ ΠΟΥ ΕΜΕΙΝΑΝ ΣΤΟ ΣΚΟΤΑΔΙ\nΑπόρρητα-Εμπιστευτικά ολοκληρώνουν την εικόνα\nΠρόλογος ΠΑΣΑΛΑΡΗΣ ΧΡΗΣΤΟΣ\nΚωδικός Πολιτείας 3620-0086


Suicidal Angels (Fri 19 Apr) – Gagarin205\nSuicidal Angels (Fri 19 Apr)\nopening acts: Domination, Bio-Cancer, Exarsis\nΈχουν περάσει 2,5 χρόνια (!) από τότε οι Suicidal Angels έδωσαν το τελευταίο headline show τους στην Αθήνα. Από τότε μέχρι και σήμερα, το συγκρότημα έχει γιγαντωθεί αποτελώντας όχι απλά το κορυφαίο Ελληνικό thrash σχήμα αλλά κι ένα από τα πλέον επιτυχημένα νέα thrash metal συγκροτήματα ολόκληρου του κόσμου. Οι ακατάπαυστες περιοδείες τους ανά την Υφήλιο, οι υψηλές πωλήσεις (το τελευταίο τους album βρέθηκε στα charts πολλών ευρωπαϊκών κρατών) και κυρίως το γεγονός ότι έχουν κερδίσει την εκτίμηση των Ιερών Τεράτων του χώρου (ο Mille των Kreator, o Schmier των Destruction, o Κarl Willetts των Bolt Thrower κ.α. μιλούν με τα καλύτερα λόγια γι’ αυτούς) αποδεικνύουν πως το ταλέντο σε συνδυασμό με τη σκληρή δουλειά μπορούν ν’ αποφέρουν καρπούς.\nΣτις 19 Απριλίου, οι Suicidal Angels θα βρεθούν στη σκηνή του Gagarin παρουσιάζοντας ένα παγκοσμίου επιπέδου thrash show. Για τη συγκεκριμένη εμφάνιση, το συγκρότημα θα έχει ηχητικό και φωτιστικό εξοπλισμό ειδικά σχεδιασμένα για την περίσταση, θα παρουσιάσει, αποκλειστικά, νέο υλικό ενώ στη σκηνή θα εμφανιστούν μαζί τους κάποιοι guests, τα ονόματα των οποίων θα συζητηθούν… πολύ!\nΤη συναυλία θ’ ανοίξουν οι Domination και θ’ ακολουθήσουν οι Bio-Cancer και οι Exarsis, τα πλέον ανερχόμενα ελληνικά thrash σχήματα.\nΟι ίδιοι οι Suicidal δηλώνουν:\n«Δυόμισι χρόνια σχεδόν μετά το τελευταίο μας headline show στην Αθήνα, είμαστε στην πλέον ευχάριστη θέση ν’ ανακοινώσουμε πως στις 19 του Απρίλη του τρέχοντος έτους, θα τραντάξουμε συθέμελα το Gagarin 205! Η πρώτη εμφάνιση μας επί ελληνικού εδάφους με τον Χρήστο, θα πλαισιωθεί από τα support acts των ανερχόμενων thrash συγκροτημάτων Exarsis, Bio Cancer και Domination. Ανυπομονούμε να σας δούμε όλους εκεί και να thrash-αρουμε όπως μόνο μαζί ξέρουμε και μπορούμε.»\nMonsterville (Θεμιστοκλέους 53)\nMetal Era (Εμ. Μπενάκη 22)\nSirens Records (Νικηταρά 14)\nTop Man (Ηφαίστου 2)


ΕΝΑ ΜΗΝΥΜΑ ΑΓΑΠΗΣ ΚΑΙ ΠΟΝΟΥ ΑΠΟ ΜΕΝΑ ΓΙΑ ΣΕΝΑ - ΠΑΤΕΡ ΘΕΟΦΙΛΟΣ:ΙΕΡΟΣ ΝΑΟΣ ΑΓΙΟΥ ΧΑΡΑΛΑΜΠΟΥΣ ΑΪΔΙΝΙΟΥ\nΕΝΑ ΜΗΝΥΜΑ ΑΓΑΠΗΣ ΚΑΙ ΠΟΝΟΥ ΑΠΟ ΜΕΝΑ ΓΙΑ ΣΕΝΑ\nΚαλέ μου φίλε και καλή μου φίλη, αυτό του μήνυμα που διαβάζεις δεν το έγραψα για να σε εντυπωσιάσω και να μου κάνεις λάϊκ η να μου κάνεις όμορφα σχόλια. Αυτό το μήνυμα το έγραψα με πόνο ψυχής και αγάπης, βλέποντας όλα αυτά που συμβαίνουν.\nΔημιούργησα αυτήν την ιστοσελίδα από αγάπη και πίστη στον Ιησού Χριστό μας, θέλοντας με αυτόν τον τρόπο να διαδώσω τον Θειο Λόγο και μέσα από όλη αυτήν την διαδικασία, όλοι μας να μάθουμε και να γνωρίσουμε την ορθοδοξία.\nΗ απομάκρυνση του ανθρώπου από τον Χριστό είναι πλέον γεγονός. Η πίστη του ανθρώπου προς τον Ιησού Χριστό εξαλείφεται, γιατί ο άνθρωπος εγκατέλειψε τον Θεό και βρήκε την ευκαιρία να τρυπώσει για τα καλά ο πονηρός και να κάνει ανενόχλητος την δουλειά του.\nΔυο είναι τα λάθη που κάνει ο άνθρωπος και έχει έρθει αυτό το αποτέλεσμα.\nΤο πρώτο λάθος είναι ότι δικαιολογεί την ολιγοπιστία του μεταφέροντας τις ευθύνες αλλού και ο δεύτερος είναι ότι δεν ενδιαφέρεται να γνωρίσει τον Ιησού Χριστό.\nΆλλο ένα λάθος που κάνει ο άνθρωπος, είναι ότι προσπαθεί στο μυαλό του να δημιουργήσει έναν Θεό όπως τον βολεύει. Σύμφωνα με τα δικά του δεδομένα. Δηλαδή ο κάθε άνθρωπος να έχει τον δικό του Θεό. Αυτό όμως είναι αδύνατον, γιατί δεν υπάρχουν πολλοί θεοί. Ένας είναι ο Θεός και ξεχάσαμε το πιο σημαντικό. Ο θεός δημιούργησε τον άνθρωπο και όχι ο άνθρωπος τον Θεό.\nΔεν κάνω τον άγιο ούτε τον άνθρωπο που δεν έχει ελαττώματα και πάθη.\nΕίμαι κι εγώ ένας αμαρτωλός με τα δικά μου λάθη. Με τα δικά μου ελαττώματα και πάθη.\nΑνήκω κι εγώ στους ανθρώπους που πέφτουν. Το κακό όμως δεν είναι να πέσεις. Το κακό είναι να μην σηκωθείς. Γι αυτό ήρθε ο Ιησούς Χριστός στην γη. Για να σηκώσει εσένα κι έμενα. Τώρα εάν δεν θέλουμε να σηκωθούμε δεν φταίει ο Χριστός, αλλά ο διάβολος, γιατί τον αφήνουμε να μας νικήσει.\nΑυτές οι σκέψεις με οδήγησαν να χρησιμοποιήσω το διαδίκτυο, που όπως πολλοί λένε είναι εργαλείο του διαβόλου, εγώ να το κάνω εργαλείο του Θεού.\nΌπως προανέφερα, δεν το κάνω αυτό γιατί είμαι άγιος. Όχι. Το κάνω από φιλότιμο, γιατί μέσα στην διαδρομή της ζωής μου μέχρι και σήμερα, κατάλαβα και διαπίστωσα ότι αυτό που έκανε ο Χριστός για μένα δεν το έχει κάνει κανένας.\nΣήκωσε στου ώμους Του τον σταυρό του μαρτυρίου και έδωσε το αίμα Του για μένα.\nΑυτό όμως δεν το έκανε μόνο για μένα. Το έκανε και για σένα, το έκανε για τον κάθε άνθρωπο. Και εδώ είναι η μεγάλη αχαριστία. Αντί ο άνθρωπος να τον ευγνωμονεί και να τον ευχαριστεί του γύρισε την πλάτη. Έγινε από ευγνώμων αγνώμων.\nΔεν θα σε κουράσω άλλο.\nΘέλω να σου κάνω μια πρόταση.\nΟ Ιησούς Χριστός κάλεσε κοντά Του ανθρώπους αγράμματους. Ανθρώπους που τους είπε να γίνουν ψαράδες ανθρώπων.\nΣε καλώ εάν το επιθυμείς να γίνεις κι εσύ ένας ψαράς ανθρώπων. Να γίνεις κι εσύ ένας μικρός απόστολος διαδίδοντας τον Θειο Λόγο\nΝα γίνεις κι εσύ αυτός ο άνθρωπος που θα προσελκύσεις ανθρώπους να γνωρίσουν τον Ιησού Χριστό.\nΤώρα θα μου πεις πως θα γίνει αυτό?\nΠρώτα πρέπει να Τον γνωρίσουμε εμείς και μετά θα είμαστε σε θέση να μπορέσουμε να πείσουμε άλλους ανθρώπους να Τον γνωρίσουν. Αυτό θα γίνει μελετώντας την Αγία Γραφή. Την Καινή Διαθήκη.\nΟ αγώνας είναι δύσκολος, αλλά με τον Ιησού Χριστό οδηγό μας και συνοδοιπόρο, να είσαι σίγουρος ότι στο τέλος θα γευτούμε και την δική μας ανάσταση. ΑΜΗΝ


Κορονοϊός: Τα υπέρ και τα κατά του εμβολιασμού παιδιών– Τι ισχύει στις άλλες χώρες του κόσμου - Tromaktiko.gr\nΕνώ το πρόγραμμα ανοσοποίησης «τρέχει» στις περισσότερες χώρες του κόσμου, εντείνεται η συζήτηση για τον εμβολιασμό παιδιών και εφήβων. Πέρα απο όλα τα άλλα η Ευρώπη αντιμετωπίζει μία ηθική πρόκληση εν μέσω πανδημίας, να επεκτείνει δηλάδή τους εμβολιασμούς στα παιδιά ή να δωρίσει δόσεις στις χώρες ανά τον κόσμο που το έχουν ανάγκη.\nΕίκοσι χώρες στην Ευρώπη επιτρέπουν την χορήγηση εμβολίου στους εφήβους άνω των 12 ετών ή σχεδιάζουν σύντομα να δώσουν το «πράσινο φως» για την ανοσοποίηση ανηλίκων, σύμφωνα με έρευνα του Sky News.\nΆλλες έξι ευρωπαϊκές χώρες έχουν αποφασίσει να εμβολιάσουν μόνο τα παιδιά με υποκείμενα νοσήματα.\nΗ Βρετανία λόγου χάρη είναι μία από τις χώρες που εμβολιάζουν μόνο την κατηγορία εκείνη των παιδιών και εφήβων που διατρέχουν πολύ υψηλό κίνδυνο να νοσήσουν σοβαρά απο την COVID-19, για παράδειγμα τα παιδιά ηλικίας 12 έως 15 ετών με σοβαρές νευρο-μυϊκές παθήσεις.\nΔεδομένης της αύξησης της πιο μεταδοτικής παραλλαγής «Δέλτα», η οποία εντοπίστηκε για πρώτη φορά στην Ινδία, οι εμβολιασμοί θεωρούνται κρίσιμης σημασίας για την καταστολή των λοιμώξεων, με την επίτευξη της λεγόμενης ανοσίας της αγέλης.\nΩστόσο, ο ΠΟΥ συμβουλεύει ότι είναι “λιγότερο επείγον” να εμβολιαστούν παιδιά ηλικίας μεταξύ 12 και 15 ετών, εκτός εάν ανήκουν σε ομάδα υψηλού κινδύνου.\nΜε πληροφορίες απο Sky News, Politico